open-index/open-wikipedia-markdown huggingface dataset:
ലെഫ്റ്റനന്റ് ജനറൽ

പല രാഷ്ട്രങ്ങളുടേയും സൈന്യത്തിലെ ഉയർന്ന തലത്തിലുള്ള ഒരു ഉദ്യോഗസ്ഥപദവിയാണു് **ലെഫ്റ്റനന്റ് ജനറൽ**. ജനറൽ, മേജർ ജനറൽ എന്നീ തലങ്ങൾക്കിടയിലാണു് ലെഫ്റ്റനന്റ് ജനറൽ പദവിയുടെ സ്ഥാനം.

വർഗ്ഗം:സൈനികപദവികൾ
#redirect ലഫ്റ്റനന്റ് ജനറൽ
ഡോഗ്ര റെജിമെന്റ്

ഇന്ത്യൻ കരസേനയിൽ  നിലവിലുള്ള റെജിമെന്റുകളിൽ ഒന്നാണ് **ഡോഗ്ര റെജിമെന്റ്** .ബ്രിട്ടീഷ് ഭരണകാലത്ത് 17 -ആം റെജിമെന്റ് എന്നുവിളിക്കപ്പെട്ടിരുന്നതു തന്നെയാണിത്.
## രൂപീകരണം
ജമ്മു-കശ്മീർ,ഹിമാചൽ പ്രദേശ്,പഞ്ചാബ് എന്നിവിടങ്ങളിൽ നിന്നുള്ള 'ഡോഗ്രാ'കൾ ആണ്  ഇതിലേയ്ക്കു തിരഞ്ഞെടുക്കപ്പെട്ടിരുന്നത്.

## പുറം കണ്ണികൾ
*History of the Dogra Regiment
*The Dogra Regiment - Bharat Rakshak 
*Commonwealth Regiments Site 
## അവലംബം
ഉൽപ്രേരകം

ഒരു രാസപ്രവർത്തനത്തിന്റെ വേഗത വർദ്ധിപ്പിക്കുന്നതും രാസപ്രവർത്തനത്തിൽ നേരിട്ട് പങ്കെടുക്കാത്തതുമായ രാസവസ്തുവാണ് **ഉത്പ്രേരകം**. രാസപ്രവർത്തനത്തിനുശേഷം ഉത്പ്രേരകം അതിന്റെ യഥാർത്ഥ അളവിൽ തിരിച്ചു ലഭിക്കുന്നു. അതായത് രാസപ്രവർത്തനത്തിൽ ഉത്പ്രേരകം ഉപയോഗിക്കപ്പെടുന്നില്ല. എന്നാൽ ഉത്പ്രേരകം രാസപ്രവർത്തനത്തിന്റെ വേഗത വർദ്ധിപ്പിക്കുന്നു.കുറഞ്ഞ ഊർജ്ജത്തിൽ രാസപ്രവർത്തനം നടത്താൻ സഹായിക്കുന്നു. സാധാരണയായി ഉത്പ്രേരകങ്ങൾ വളരെ കുറഞ്ഞ അളവിലേ വേണ്ടിവരാറുള്ളൂ.
## സൈദ്ധാന്തിക നിരീക്ഷണം
ഒരു ഉത്പ്രേരകത്തിന്റെ സാന്നിദ്ധ്യത്തിൽ വളരെ കുറഞ്ഞ സ്വതന്ത്ര ഊർജ്ജം കൊണ്ട്തന്നെ അഭികാരകങ്ങൾ അവയുടെ രൂപമാറ്റ അവസ്ഥയിൽ എത്തിച്ചേരുന്നു. എന്നാൽ മൊത്തം അഭികാരകങ്ങളുടെയും ഉത്പന്നങ്ങളുടെയും സ്വതന്ത്ര ഊർജ്ജത്തിൽ മാറ്റം വരുന്നില്ല. ഒരു ഉത്പ്രേരകം ഒന്നിലധികം രാസവ്യതിയാനങ്ങളിൽ പങ്കെടുത്തെന്നിരിക്കും. ഒരു ഉത്പ്രേരകത്തിന്റെ സ്വാധീനം മറ്റു വസ്തുക്കളുടെ സാന്നദ്ധ്യവുമായി ബന്ധപ്പെട്ടിരിക്കും. ഇവയിൽ ചിലവ ഉത്പ്രേരകത്തിന്റെ സ്വാധീനം കൂട്ടുന്നവയും മറ്റുചിലവ ഉത്പ്രേരകത്തിന്റെ ഫലം കുറക്കുന്നവയുമായിരിക്കും.

വർഗ്ഗം:രസതന്ത്രം
ഉഭയദിശാ പ്രവർത്തനം

അഭികാരകങ്ങൾ കൂടിച്ചേർന്ന് ഉത്പന്നങ്ങളുണ്ടാവുകയും ഉത്പന്നങ്ങൾ കൂടിച്ചേർന്ന് അഭികാരകങ്ങളുണ്ടാവുകയും ചെയ്യുന്ന തരത്തിലുള്ള രാസപ്രവർത്തനങ്ങളെ **ഉഭയദിശാപ്രവർത്തനങ്ങൾ** എന്നു വിളിക്കുന്നു. ഉഭയദിശാപ്രവർത്തനങ്ങളിൽ അഭികാരകങ്ങളും ഉത്പന്നങ്ങളും തമ്മിൽ ഒരു രാസസംതുലനം രൂപപ്പെട്ടിരിക്കും.രണ്ട് അഭികാരകങ്ങളും രണ്ട് ഉത്പന്നങ്ങളും ഉൾപ്പെടുന്ന ഒരു ഉഭയദിശാപ്രവർത്തനം താഴെക്കാണും പ്രകാരം രേഖപ്പെടുത്താവുന്നതാണ്.
:: aA + bB \rightleftharpoons cC + dD
എയും ബിയും പ്രതിപ്രവർത്തിച്ച് സിയും ഡിയും ഉണ്ടാവുകയോ സിയും ‍ഡിയും പ്രതിപ്രവർത്തച്ച് എയും ബിയും ഉണ്ടാവുകയും ചെയ്യാവുന്നതാണ്. ഇത് താപഗതികത്തിലെ ഒരു ഉഭയദിശാപ്രവർത്തനത്തിനുദാഹരണമാണ്.
ദുർബ്ബല അമ്ലങ്ങളും ക്ഷാരങ്ങളും ഉഭയദിശാപ്രവർത്തനത്തിലേർപ്പെടാറുണ്ട്. കാർബോണിക് അമ്ലത്തിന്റെ രാസപ്രവർത്തനം ഇതിനൊരുദാഹരണമാണ്.
H2CO3 (l) + H2O(l)  HCO−3 (aq) + H3O+(aq).

ഉഭയദിശാപ്രവർത്തനങ്ങളിലെ രാസസംതുലനം എന്നത് അഭികാരകങ്ങളുടെ ഗാഢതയെയും സംതുലനസ്ഥിരാങ്കം Kയെയും ആശ്രയിച്ചിരിക്കും.Kയുടെ വില എന്നത് രാസപ്രവർത്തനത്തിന്റെ ഗിബ്സ് സ്വതന്ത്രഊർജ്ജത്തിന്റെ മാറ്റത്തിനെ ആശ്രയിച്ചിരിക്കും. സ്വതന്ത്ര ഊർജ്ജത്തിന്റെ മാറ്റം വലുതാണെങ്കിൽ (ഏതാണ്ട് 30കിലോജൂൾ പ്രതി മോൾ ആണെങ്കിൽ) സംതുലനസ്ഥിരാങ്കം വലുതായിരിക്കും (log K > 3). കൂടാതെ സംതുലനത്തിലെ അഭികാരകങ്ങളുടെ ഗാഢത വളരെ കുറഞ്ഞുമിരിക്കും.  അങ്ങനെയുള്ള രാസപ്രവർത്തനങ്ങളെ ചിലപ്പോൾ ഏകദിശാപ്രവർത്തനം എന്ന് പറയാം. ഇവയിൽ വളരെ കുറഞ്ഞ അളവിൽ അഭികാരകങ്ങൾ ഉണ്ടായെന്നും വരാം. ഒരു ശരിയായ ഏകദിശാപ്രവർത്തനം എന്നത് സാധാരണയായി രാസപ്രവർത്തനത്തിനുശേഷം ഒരു ഉത്പന്നം രാസപ്രവർത്തനസംവിധാനത്തിൽനിന്നും സ്വയം പുറത്തേക്ക് പോകുന്നവയെയാണ്.ഉദാഹരണത്തിന് താഴെക്കാണുന്ന രാസപ്രവർത്തനത്തി‍ൽ കാർബൺ ഡയോക്സൈഡ് പുറത്തുപോകുന്നു.
:Ca CO3 + 2HCl → CaCl2 + H2O + CO2↑

വർഗ്ഗം:രസതന്ത്രം
മിറിയം ഡിഫെൻസർ സാന്തിയാഗോ

ഫിനിപ്പീൻസിലെ ഒരു പൊതുപ്രവർത്തകയും, അഭിഭാഷകയുമാണ് **മിറിയം ഡെഫെൻസർ സാന്തിയാഗോ**(ജനനം: 15 ജൂൺ 1945). ഫിലിപ്പീൻ സർക്കാരിൽ, നീതിന്യായും, നിയനിർമ്മാണം, ഭരണം (Judiciary, Legislature and Executive) എന്നീ മൂന്നു മേഖലകളിലും അവർ പ്രവർത്തിച്ചിട്ടുണ്ട്.  1997-ൽ ഓസ്ത്രേലിയൻ മാസിക സാന്തിയാഗോയെ ലോകത്തിലെ ഏറ്റവും സ്വാധീനമുള്ള 100 വനിതകളിൽ ഒരാളായി എടുത്തുപറഞ്ഞു.  പ്രമുഖ അഭിഭാഷകയായ സാന്തിയാഗോ 2012-ൽ അന്തരാഷ്ട്ര ക്രിമിനൽ കോടതിയിലെ ന്യായാധിപയായി തെരെഞ്ഞെടുക്കപ്പെട്ടു. ഫിലിപ്പീൻസിൽ നിന്നും വികസ്വരഏഷ്യൻ രാജ്യങ്ങളെമ്പാടു നിന്നും ആ പദവിയിലെത്തിയ ആദ്യവ്യക്തിയാണവർ. എങ്കിലും ആരോഗ്യപരമായ കാരണങ്ങളാൽ ജൂൺ 2014-ൽ അവർ ആ പദവി ഉപേക്ഷിച്ചു.  താമസിയാതെ അവരുടെ ശ്വാസകോശത്തെ അർബ്ബുദം ബാധിച്ചിരിക്കുന്നതായി കണ്ടെത്തി.  

സർക്കാർ സേവനത്തിനിടെ അഴിമതി നിർമ്മാർജ്ജനത്തിൽ വഹിച്ച പങ്കിന്റെ പേരിൽ 1988-ൽ അവർ റാമൊൻ മഗ്സാസേ പുരസ്കാരം നേടി. 1992-ൽ ഫിലിപ്പീൻസ് രാഷ്ട്രപതിസ്ഥാനത്തേക്ക് മത്സരിച്ച സാന്തിയാഗോ പരാജയപ്പെട്ടു. തെരെഞ്ഞെടുപ്പിലെ ക്രമക്കേടുകൾ മൂലമാണ് തനിക്കു രാഷ്ട്രപതി പദവിയിലെത്താൻ കഴിയാതിരുന്നതെന്നു വാദിച്ച അവർ ആ പരാജയം സമ്മതിച്ചില്ല. നിയമ-സാമൂഹ്യശാസ്ത്ര വിഷയങ്ങളിൽ പലഗ്രന്ഥങ്ങളും അവർ എഴുതിയിട്ടുണ്ട്.  ഫിലിപ്പീൻസിലെ നിയമനിർമ്മാണസഭയുടെ ഉപരിമണ്ഡലമായ സെനറ്റിൽ മൂന്നു വട്ടം അംഗമായിരുന്ന അവർ ഇപ്പോഴും (2015 മാർച്ച്) ആ പദവിയിലാണ്. ഭരണഘടന, രാഷ്ട്രാന്തരനിയമം എന്നീ വിഷയങ്ങളിലെ ഒരു വിദഗ്ദ്ധയായി സാന്തിയാഗോ പരിഗണിക്കപ്പെടുന്നു.

## അവലംബം


വർഗ്ഗം:ഫിലിപ്പീൻസിലെ ന്യായാധിപന്മാർ
വർഗ്ഗം:21-ാം നൂറ്റാണ്ടിലെ വനിതാ രാഷ്ട്രീയക്കാർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:2016-ൽ മരിച്ചവർ
വർഗ്ഗം:1945-ൽ ജനിച്ചവർ
കുമയൂൺ റെജിമെന്റ്

ഇന്ത്യൻ കരസേനയിലെ ഏറ്റവും വർണ്ണശബളമായ പോരാട്ട പശ്ചാത്തലമുള്ള സൈനിക റെജിമെന്റാണ് **കുമയൂൺ റെജിമെന്റ്** പതിനെട്ടാം നൂറ്റാണ്ടു മുതൽ സൈനിക രംഗത്ത് സാന്നിദ്ധ്യമുള്ള ഈ റെജിമെന്റ് രണ്ടു ലോക മഹായുദ്ധങ്ങളിൽ പങ്കെടുക്കുകയുമുണ്ടായി.
പാരമ്പര്യമായി യുദ്ധം പരിചിതമായ കുമയൂൺ പ്രദേശങ്ങളിൽ നിന്നുള്ളവരാണ് ഈ റെജിമെന്റിലെ പ്രധാന സാന്നിദ്ധ്യം.

1945 ഒക്ടോബർ 27 നു പത്തൊൻപതാം റെജിമെന്റ് എന്നു നാമകരണം ചെയ്യപ്പെട്ടെങ്കിലും സ്വാതന്ത്ര്യ ലബ്ധിയ്ക്കു ശേഷം *കുമയൂൺ റെജിമെന്റ്* എന്നു വിളിയ്ക്കപ്പെട്ടു.
## പങ്കെടുത്ത യുദ്ധങ്ങൾ
* ഒന്നാം ലോക മഹായുദ്ധം
* രണ്ടാം ലോക മഹായുദ്ധം
*1962 ലെ ഇന്ത്യാ-ചൈനാ യുദ്ധം
* 1971ലെ ഇന്ത്യാ- പാക് യുദ്ധം 
*1965 ലെ ഇന്ത്യാ-പാക് യുദ്ധം.
*ഓപ്പറേഷൻ പവൻ
*ഓപ്പറേഷൻ മേഘദൂത്

## പുറം കണ്ണികൾ
* Kumaon Regiment on GlobalSecurity.org
* [ The Kumaon Regiment on [Bharat Rakshak]]
## അവലംബം
ബൂത്തുപിടുത്തം

പ്രധാനമായും ഇന്ത്യയിൽ കണ്ടുവരുന്ന ഒരു തെരഞ്ഞെടുപ്പ് കുറ്റകൃത്യമാണ് **ബൂത്തുപിടുത്തം**. ഏതെങ്കിലും ഒരു പാർട്ടിയുടെ പ്രവർത്തകർ ഒരു പോളിങ് ബൂത്ത് പിടിച്ചെടുക്കുകയും തുടർന്ന് അവിടെയെത്തുന്ന എല്ലാ വോട്ടർമാരെയും കൊണ്ട് പ്രസ്തുത പാർട്ടിയുടെ സ്ഥാനാർത്ഥിക്ക് നിർബന്ധിച്ച് വോട്ടു ചെയ്യിക്കുന്ന പരിപാടിയാണ് ബൂത്തുപിടുത്തം. മറ്റു തെരെഞ്ഞെടുപ്പ് കുറ്റകൃത്യങ്ങളെ പോലെ ഇതും വോട്ടർമാരെ അടിച്ചമർത്തുന്ന പ്രവർത്തനമാണെങ്കിലും, ബൂത്തുപിടുത്തം പൊതുവേ പിടിക്കപ്പെടാറില്ല. ഇന്ത്യയിലാണ് ഈ പ്രവർത്തനം പൊതുവെ കാണപ്പെടാറുള്ളത്. ഇന്ത്യൻ തെരഞ്ഞെടുപ്പ് കമ്മീഷന്റെ നിയമപ്രകാരം ഓരോ ബൂത്തിലും ചുരുങ്ങിയത് രണ്ടു പാർട്ടികളുടെ പ്രതിനിധികളെങ്കിലും വേണം. എന്നാൽ മറ്റു പാർട്ടിക്കാരുടെ പ്രതിനിധികളെ ഭീഷണിപ്പെടുത്തിയോ മർദ്ദിച്ചോ പറഞ്ഞയച്ചതിനുശേഷമാണ് പൊതുവെ ബൂത്തുപിടുത്തം നടക്കാറുള്ളത്.

വർഗ്ഗം:തെരഞ്ഞടുപ്പ്
വർഗ്ഗം:ഇന്ത്യൻ ജനാധിപത്യം
കെ.എം. കരിയപ്പ

ഇന്ത്യൻ കരസേനയുടെ ആദ്യത്തെ കമാണ്ടർ-ഇൻ-ചീഫ് ആയിരുന്നു ഫീൽഡ് മാർഷൽ **കെ.എം. കരിയപ്പ** അഥവാ **കൊഡന്ദേര "കിപ്പർ" മാഡപ്പ കരിയപ്പ**([കൊടവ ഭാഷയിലും കന്നഡ ഭാഷയിലും: ಫೀಲ್ಡ್ ಮಾರ್ಷಲ್ ಕೊಡಂದೆರ ಮಾದಪ್ಪ ಕಾರಿಯಪ್ಪ (ಕಾರ್ಯಪ್ಪ)) OBE (28 January 1899 – 15 May 1993). 1947 ലെ ഇന്ത്യാ പാക് യുദ്ധത്തിൽ ഇന്ത്യൻ കരസേനയെ പടിഞ്ഞാറൻ യുദ്ധമുഖത്തേക്ക് നയിച്ചത് അദ്ദേഹമാണ്.

പരമോന്നത ഫീൽഡ് മാർഷൽ നേടിയ ഇന്ത്യൻ കരസേനയുടെ  രണ്ട് വ്യക്തികളിൽ ഒരാളാണ് അദ്ദേഹ(മറ്റേയാൾ ഫീൽഡ് മാർഷൽ സാം മനേകഷാ ).  1949 ൽ അദ്ദേഹം ഇന്ത്യൻ കരസേനയുടെ കമാണ്ടർ-ഇൻ-ചീഫ് ആയി സ്ഥാനമേറ്റു. മൂന്ന് പതിറ്റാണ്ടോളം അദ്ദേഹം ഇന്ത്യൻ കരസേനയെസേവിച്ചു.

## അവലംബം


വർഗ്ഗം:ഇന്ത്യൻ കരസൈനികർ
വർഗ്ഗം:ജനുവരി 28-ന് ജനിച്ചവർ
വർഗ്ഗം:1899-ൽ ജനിച്ചവർ
വർഗ്ഗം:മേയ് 15-ന് മരിച്ചവർ
വർഗ്ഗം:1993-ൽ മരിച്ചവർ
വർഗ്ഗം:ഇന്ത്യൻ കരസേനാമേധാവികൾ
ലഡാക്ക് സ്കൗട്സ്

*ഹിമക്കരടികൾ* എന്നും *മഞ്ഞിലെ പോരാളികൾ* എന്നും വിശേഷിപ്പിയ്ക്കപ്പെടുന്ന ഭാരതീയ കരസേനയിലെ ഒരു സായുധവിഭാഗമാണ് **ലഡാക്ക് സ്കൗട്സ്** .തണുത്തുറഞ്ഞ പർവ്വതമേഖലകളിലെ ദുഷ്കരമായ സൈനിക ദൗത്യങ്ങൾക്കാണ് ഇവരെ സാധാരണ വിന്യസിയ്ക്കുന്നത്. ഇത്തരം ഉയർന്ന പ്രദേശങ്ങളിൽ പോരാടുന്നതിനു ഇവർക്ക് പ്രത്യേക പ്രാഗല്ഭ്യവുമുണ്ട്. 
2000 ൽ ആണ് ഇവരെ കരസേനയിലേയ്ക്ക് നിയോഗിയ്ക്കപ്പെടുന്നത്. ലഡാക്ക്, തിബത്തൻ മേഖലയിൽ നിന്നുള്ളവരാണ് പ്രധാനമായും ഇതിലെ സൈനികർ.
ഇതുവരെ 300 ളം ധീരതയ്ക്കുള്ള പതക്കങ്ങളും ഒരു അശോകചക്രവും, 10 മഹാവീര ചക്രങ്ങളും,2 കീർത്തിചക്രങ്ങളും ഇതിലെ സൈനികർക്കായി സമർപ്പിയ്ക്കപ്പെട്ടിട്ടുണ്ട്.
## പങ്കെടുത്ത സൈനിക ദൗത്യങ്ങൾ
* 1971ലെ ഇന്ത്യാ- പാക് യുദ്ധം 
*1965 ലെ ഇന്ത്യാ- പാക് യുദ്ധം.
*ഓപ്പറേഷൻ പവൻ
*ഓപ്പറേഷൻ മേഘദൂത്
*കാർഗിൽ യുദ്ധം.
## അവലംബം

വർഗ്ഗം:ഇന്ത്യൻ കരസേന
വർഗ്ഗം:ഇന്ത്യാ-പാകിസ്താൻ യുദ്ധം 1947
സുമംഗലി (ചലച്ചിത്രം)

1971-ൽ പുറത്തിറങ്ങിയ ഒരു മലയാളചലച്ചിത്രമാണ് **സുമംഗലി**.  പി.എസ്.വി എന്റർപ്രൈസസ്സിന്റെ ബാനറിൽ പി എസ് വീരപ്പയാണ് ഈ ചിത്രം നിർമിച്ചത്. സ്വാമിയുടെ കഥക്ക് ജഗതി എൻ. കെ. ആചാരി തിരക്കഥയെഴുതി എം.കെ രാമു. സംവിധാനം നിർവ്വഹിച്ചു.

## അഭിനേതാക്കൾ
പ്രസാദ്ബഹദൂർശങ്കരാടിപോൾ വെങ്ങോലഷീലടി.ആർ. ഓമന

## പിന്നണിഗായകർ
*യേശുദാസ്
*പി. ജയചന്ദ്രൻ
*എസ്. ജാനകി
*

    
## അവലംബം

## പുറത്തേക്കുള്ള കണ്ണികൾ
## ചലച്ചിത്രംകാണാൻ
* സുമംഗലി (1971)''

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:എം.കെ. രാമു സംവിധാനം ചെയ്ത ചലച്ചിത്രങ്ങൾ
അഭികാരകം

ഒരു രാസപ്രവർത്തനം നടക്കുന്ന അവസ്ഥയിൽ ഉപയോഗിക്കപ്പെടുന്ന രാസപദാർത്ഥങ്ങളെയാണ് അഭികാരകങ്ങൾ എന്നുപറയുന്നത്. ലായകങ്ങൾ സാധാരണയായി രാസപ്രവർത്തനത്തിൽ പങ്കെടുക്കുന്നുണ്ടെങ്കിലും അവയെ അഭികാരകങ്ങൾ എന്ന വിഭാഗത്തിൽ പെടുത്താറില്ല. ഉൽപ്രേകങ്ങൾ രാസപ്രവർത്തനത്തിൽ പങ്കെടുക്കുന്നുണ്ടെങ്കിലും രാസപ്രവർത്തനത്തിനുശേഷം അവയുടെ അളവിൽ മാറ്റം വരാത്തതുകൊണ്ട് അവയും അഭികാരകങ്ങളായി കണക്കാക്കാറില്ല.

ഒരു രാസസമവാക്യത്തിന്റെ ഇടതുഭാഗത്ത് എഴുതുന്നവ അഭികാരകങ്ങളും വലതുഭാഗത്ത് എഴുതുന്നത് ഉത്പന്നങ്ങളുമാണ്. രാസപ്രവർത്തനം നടക്കുമ്പോൾ അഭികാരകങ്ങൾ ഉപയോഗിച്ച് തീരുകയും ഉത്പന്നങ്ങൾ നിർമ്മിക്കപ്പെടുകയും ചെയ്യുന്നു. എന്നാൽ ഉഭയദിശാപ്രവർത്തനങ്ങളിൽ ഉത്പന്നങ്ങൾ തമ്മിൽ വീണ്ടും രാസപ്രവർത്തനം നടന്ന് അഭികാരകങ്ങൾ ഉണ്ടാവുന്നതുകൊണ്ട് അത്തരം പ്രവർത്തനങ്ങളിലെ രാസസംതുലനത്തിൽ അഭികാരകങ്ങളും ഉണ്ടാവും.

വർഗ്ഗം:രസതന്ത്രം
ആനി കാതറീൻ എമ്മറിച്ച്

ഒരു റോമൻ കത്തോലിക്കാ സന്യാസിനിയും യോഗിനിയും, മരിയൻദർശകയും, (Marian Visionary) പഞ്ചക്ഷതക്കാരിയും(stigmatist) ആയിരുന്നു **ആനി കാതറീൻ എമ്മറിച്ച്**.
ജർമ്മനിയിലെ വെസ്റ്റ്ഫാലിയയിലെ മുൻസ്റ്റർ രൂപതയിൽ ജനിച്ച അവർ 49-ആം വയസ്സിൽ ജർമ്മനിയിൽ തന്നെ ദുൽമെനിൽ അന്തരിച്ചു. മരണത്തിന് ഏറെ വർഷങ്ങൾ മുൻപ് അവർ രോഗംബാധിച്ച് കിടപ്പിലായിരുന്നു. യേശുവിന്റെ ജീവിതത്തേയും പീഡാസഹനത്തേയും സംബന്ധിച്ച് വിശുദ്ധമാതാവിൽ നിന്ന് ആത്മീയനിർവൃതിയിൽ ലഭിച്ചതായി അവകാശപ്പെട്ട ദർശനങ്ങളുടെ പേരിലാണ് അവർ അറിയപ്പെടുന്നത്.

ശയ്യാവലംബിയായിരുന്ന അവരെ, അവരുടെ ദർശനങ്ങളുടെ ആകർഷണത്തിൽ പെട്ട ഒട്ടേറെ പ്രസിദ്ധവ്യക്തികൾ സന്ദർശിച്ചിരുന്നു. ജർമ്മൻ കവി ക്ലെമൻസ് ബ്രെന്റാനോ അവരുമായി ദീർഘസംഭാഷണങ്ങളിൽ ഏർപ്പെടുകയും അതിന്റെ കുറിപ്പുകളെ ആശ്രയിച്ച് അവരുടെ ദർശനങ്ങളെക്കുറിച്ച് എഴുതുകയും ചെയ്തു. ബ്രെന്റാനോയുടെ കൃതികളുടെ ആധികാരികത ചോദ്യം ചെയ്യപ്പെട്ടിട്ടുണ്ട്. ഒരു കവിയുടെ ബോധപൂർവമായ പരത്തിപ്പറയൽ, സോദ്ദേശമായ കൃത്രിമം എന്നൊക്കെ വിമർശകർ അവയെ വിശേഷിപ്പിച്ചിട്ടുണ്ട്.

2004 ഒക്ടോബർ 3-ആം തിയതി ജോൺ പോൾ രണ്ടാമൻ മാർപ്പാപ്പ അവരെ വിശുദ്ധപദവിയിലെക്കുയർത്തി. എങ്കിലും ഇതിന് വത്തിക്കാൻ അടിസ്ഥാനമാക്കിയത് ക്ലെമൻസ് ബ്രെന്റാനോയുടെ രചനകൾക്കുപകരം എമ്മെറിച്ചിന്റെ തന്നെ വ്യക്തിപരമായ ഭക്തിയെയാണ്. കത്തോലിക്കാവിശ്വാസികൾക്കിടയിൽ എമ്മറിച്ചിന് ഏറെ അനുയായികളുണ്ട്.

## അവലംബം


വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:1774-ൽ ജനിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:ഫെബ്രുവരി 9-ന് മരിച്ചവർ
വർഗ്ഗം:1824-ൽ മരിച്ചവർ
പാലാ തങ്കച്ചൻ

കേരളത്തിലെ അറിയപ്പെടുന്ന ഒരു മോട്ടോർ സൈക്കിൾ അഭ്യാസിയാണ് **പാലാ തങ്കച്ചൻ** (ജനനം: 1951)1956 മോഡൽ ജാവ ബൈക്കിലാണ് തങ്കച്ചൻ തന്റെ അഭ്യാസപ്രകടനം നടത്തിവരുന്നത്.

## ജീവിതരേഖ
കോട്ടയം ജില്ലയിലെ പാലായാണ് തങ്കച്ചന്റെ സ്വദേശം.

## പ്രകടനശൈലി
പ്രത്യേക സുരക്ഷാമുൻകരുതലുകളുമൊന്നുമില്ലാതെ ചെറുപട്ടണങ്ങളിലെയും ഗ്രാമങ്ങളിലെയും റോഡുകളിലേയ്ക്ക് ബൈക്കിന്റെ ഹാൻഡിലിൽ ഇരുന്നുകൊണ്ടോ നിന്നുകൊണ്ടോ അതിവേഗത്തിൽ പ്രവേശിയ്ക്കുന്നതാണ് പ്രധാന അഭ്യാസം. സൈലൻസർ ഊരിമാറ്റിയതിനാൽ കാതടപ്പിയ്ക്കുന്ന ശബ്ദവും അകമ്പടിയായുണ്ടാകും. 1983-ലെ റിപ്പബ്ലിക്ക് ദിനപരേഡിൽ തങ്കച്ചൻ തന്റെ അഭ്യാസം പ്രകടിപ്പിച്ചിട്ടുണ്ട്.

## അവലംബം

വർഗ്ഗം:സാഹസികർ
വർഗ്ഗം:പാലായിൽ നിന്നുള്ള വ്യക്തികൾ
ഊരകം, തൃശ്ശൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **ഊരകം**. ചേർപ്പ് ഗ്രാമപഞ്ചായത്തിന്റെ ഭാഗമാണിത്. നൂറ്റെട്ട് ദുർഗ്ഗാക്ഷേത്രങ്ങളിൽ ഒന്നായി  കരുതപ്പെടുന്ന ഊരകം അമ്മത്തിരുവടി ക്ഷേത്രം ഇവിടെ സ്ഥിതി ചെയ്യുന്നു. തൃശ്ശൂരിൽ നിന്ന് ഇരിഞ്ഞാലക്കുട, കൊടുങ്ങല്ലൂർ, പറവൂർ തുടങ്ങിയ സ്ഥലങ്ങളിലേയ്ക്കുള്ള വഴിയിലാണ് ഊരകം.
 
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അഞ്ജാ കെറ്റി ആന്റേഴ്‌സൻ

ജ്യോതിശാസ്ത്രജ്ഞയും ജ്യോതിർഭൗതികശാസ്ത്രജ്ഞയും ആയ ഒരു ഡെന്മാർക്കുകാരിയാണ് **അഞ്ജാ കെറ്റി ആന്റേഴ്സൻ (Anja Cetti Andersen)** 1965 സെപ്റ്റംബർ 25ന് ആണ് ഇവർ ജനിച്ചത്.

## ജീവിതരേഖ
കോപ്പൻഹേഗൻ സർവ്വകലാശാലയിൽ നിന്ന് B.Sc(1991), M.Sc(1995), PhD(1999) എന്നീ ബിരുദങ്ങൾ നേടി. "Cosmic Dust and Late-Type Stars" എന്നതായിരുന്നു അവരുടെ ഗവേഷണവിഷയം. ഏഴാം തരത്തിൽ പഠിക്കുമ്പോഴായിരുന്നു യൂഫേ ഗ്രീ ജോർജെൻസൻ എന്ന ഡാനിഷ് ജ്യോതിശാസ്ത്രജ്ഞൻ സ്ക്കൂൾ‌ സന്ദർശിച്ചത്. ഇദ്ദേഹത്തിന്റെ പ്രഭാഷണത്തിലൂടെയാണ് ആന്റേഴ്സൺ ജ്യോതിശാസ്ത്രത്തിൽ തൽപരയാകുന്നത്. ജൂലി, സിസിലി, ജേക്കബ് എന്നീ മൂന്നു മക്കളുണ്ട്.

## ഔദ്യോഗിക ജീവിതം
ബഹിരാകാശ ധൂളികളെ കുറിച്ചുള്ള പഠനത്തിലാണ് അഞ്ജാ കെറ്റി ആന്റേഴ്സൺ കൂടുതൽ ശ്രദ്ധ കേന്ദ്രീകരിച്ചിട്ടുള്ളത്. നക്ഷത്രരൂപീകരണത്തിൽ ഇവക്കുള്ള പങ്കിനെ കുറിച്ച് ഗവേഷണം നടത്തുന്നു. ഇപ്പോൾ ഇവർ നീൽസ് ബോർ ഇൻസ്റ്റിട്യൂട്ടിലെ അദ്ധ്യാപികയും കോപ്പൻഹേഗനിലെ ഡാർക്ക് കോസ്മോളജി സെന്ററിലെ ഗവേഷകയുമാണ്. പ്രഭാഷക, എഴുത്തുകാരി എന്ന നിലകളിലും ഇവർ ശ്രദ്ധേയയാണ്. 

## അവലംബം

വർഗ്ഗം:1965ൽ ജനിച്ചവർ
വർഗ്ഗം:വനിതാ ജ്യോതിശാസ്ത്രജ്ഞർ
രാസസംതുലനം

ഒരു രാസപ്രവർത്തനത്തിൽ അഭികാരകങ്ങളുടെയും ഉത്പന്നങ്ങളുടെയും ഗാഢത സമയത്തിനനുസരിച്ച് മാറ്റമില്ലാതെ തുടരുന്ന അവസ്ഥയായാണ് **രാസസതുലനം**. സാധാരണയായി ഒരു ഉഭയദിശാപ്രവർത്തനത്തിൽ മുന്നോട്ടുള്ള രാസപ്രവർത്തനത്തിന്റെ അതേ വേഗതയിൽ പിന്നോട്ടുള്ള രാസപ്രവർത്തനം നടക്കുമ്പോഴാണ് ഈ അവസ്ഥ സംജാതമാവുന്നത്. അങ്ങനെ വരുമ്പോൾ അഭികാരകങ്ങളുടെയും ഉത്പന്നങ്ങളുടെയും ഗാഢത സ്ഥിരമായി നിലനിൽക്കുന്നു. ഇതിനെ ചലനാത്മക സംതുലനം എന്നുപറയാം.
വർഗ്ഗം:രസതന്ത്രം
ബിജു ജോസ്

ബാംഗ്ലൂർ സ്വദേശിയായ പ്രതിഷ്ഠാപന കലാകാരനും ചിത്രകാരനുമാണ് **ബിജു ജോസ്** (ജനനം : 1972). 
## ജീവിതരേഖ
ഇറ്റലിയിലെ ബിയല്ലയിലുള്ള യൂണിവേഴ്‌സിറ്റി ഓഫ് ഐജിയാസിലും ബറോഡയിലെ മഹാരാജ സയാജിറാവു യൂണിവേഴ്‌സിറ്റിയിലും കലാപഠനം നടത്തി. വയാഗ്ര, ആസ്പിരിൻ എന്നീ ഗുളികകൾ ഉപയോഗിച്ച്, സൃഷ്ടിച്ച പ്രാർഥനയുടെയും പ്രതീക്ഷയുടെയും ചിഹ്നമായ ജപമാല എന്ന പ്രതിഷ്ഠാപനം ശ്രദ്ധേയമായിരുന്നു. 
## കൊച്ചി-മുസിരിസ് ബിനാലെ 2014
കൊച്ചി-മുസിരിസ് ബിനാലെ 2014 ൽ ആസ്പിൻവാൾ ഹൗസിൽ  'സ്വിസ്റ്റിക് പോക്കറ്റ് നൈഫ്' എന്ന കലാസൃഷ്ടി പ്രദർശിപ്പിച്ചിരുന്നു.  സ്വിസ് ആർമി കത്തിക്കൊപ്പം ഇന്ത്യയിൽ നിന്നുള്ള വിവിധ ഉപകരണങ്ങളും ഉപയോഗിച്ചിട്ടുണ്ട്. സോഡ ഓപ്പണറും സ്‌ക്രൂ ഡ്രൈവറും കത്രികകളും നഖംവെട്ടികളും എല്ലാം അടങ്ങിയ, പോക്കറ്റിൽ കൊണ്ടുനടക്കാവുന്ന ഒറ്റ ഉപകരണമാണ് സ്വിസ് ആർമി കത്തി. തികച്ചും സാധാരണമായ ഈ ഉപകരണത്തെ ത്രിശൂലവും അരിവാളും ചിരവയും ആനപ്പാപ്പാന്റെ തോട്ടിയുമെല്ലാമായി പരിവർത്തനം ചെയ്യിച്ചിരിരിക്കുന്നു. ഉപയോഗത്തിലും പ്രാധാന്യത്തിലും വ്യത്യസ്തങ്ങളായ  പന്ത്രണ്ട് ഉപകരണങ്ങളാണ് സ്വിസ് ആർമി കത്തിയിലുള്ളത്.

## പുരസ്കാരങ്ങൾ
*ഇൻലാക്സ് ഫൈൻ ആർട്സ് അവാർഡ്
*ഗൗതം ദാസപ്പ അവാർഡ്
## അവലംബം


വർഗ്ഗം:ഇന്ത്യൻ കലാകാരന്മാർ
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1972-ൽ ജനിച്ചവർ
ലുസോൺ

ഫിലിപ്പീൻസിലെ ഏറ്റവും വലുതും ജനബഹുലവുമായ ദ്വീപാണു **ലുസോൺ** (Luzon). ദ്വീപസമൂഹത്തിന്റെ വടക്കേയറ്റത്തുള്ള ഈ ദ്വീപ് ഫിലിപ്പീൻസിന്റെ രാഷ്ടീയസാമ്പത്തിക കേന്ദ്രവും തലസ്ഥാനമായ മനിലയുടെ ഇരിപ്പിടവുമാണ്. 2010-ലെ കാനേഷുമാരിക്കണക്കനുസരിച്ചു 48 ദശലക്ഷം ജനങ്ങളുള്ള ലുസോൺ ഇന്തോനേഷ്യയിലെ ജാവ, ജപ്പാനിനെ ഹോൺസു, ബ്രിട്ടൺ എന്നിവയ്ക്കു പിന്നിൽ ലോകത്തിലെ നാലാമത്തെ ജനബഹുലദ്വീപാണ്. ലുസോൺ എന്ന പേര് ഫിലിപ്പീൻ ദ്വീപസമൂഹത്തിന്റെ മൂന്ന് ഉപഖണ്ഡങ്ങളിൽ ഒന്നിന്റെ പേരുമാകാം. അങ്ങനെ നോക്കുമ്പോൾ, മുഖ്യദ്വീപായ ലുസോണു പുറമേ, വടക്ക് ബത്താനസ്, ബാബുയാൻ, കിഴക്ക് പോളില്ലോ, എന്നീ ദ്വീപസമൂഹങ്ങളും, കറ്റാന്ദുവാനസ്, മരിന്ദുക്വേ, മസ്ബാറ്റേ, റോംബ്ലോൻ, മിന്ദോരോ പലാവാൻ എന്നിവയുൾപ്പെടെയുള്ള വിദൂരദ്വീപുകളും ചേർന്നതാണു ലുസോൺ.

## പേര്
ലൂസോൺ എന്ന പേരിന്റെ ഉല്പത്തി, നെല്ലുകത്തി അരിയുണ്ടാക്കാൻ ഉപയോഗിച്ചിരുന്ന വലിയ മരയുരലിന്റെ പേരായ 'ലുസോങ്ങ്' എന്ന ടാഗലോഗ് വാക്കുമായി ബന്ധപ്പെട്ടിരിക്കുന്നതായി കരുതപ്പെടുന്നു.

## അവലംബം


വർഗ്ഗം:ഫിലിപ്പീൻസിലെ ദ്വീപുകൾ
വർഗ്ഗം:ഫിലിപ്പീൻസ്
താപഗതിക സ്വതന്ത്ര ഊർജ്ജം

ഒരു താപഗതിക വ്യൂഹത്തിന് ചെയ്യാനാവുന്ന പ്രവൃത്തിയുടെ അളവാണ് അതിന്റെ **താപഗതിക സ്വതന്ത്ര ഊർജ്ജം** എന്ന് പറയുന്നത്. എഞ്ചിനീയറിംഗിലും ശാസ്ത്രത്തിലും  ഒരു രാസപ്രവർത്തനത്തിന്റെയോ താപപ്രവർത്തനത്തിന്റെയോ താപഗതിക പഠനത്തിന് ഈ ആശയം ഉപയോഗപ്പടുത്തുന്നുണ്ട്.  ഒരു വ്യൂഹത്തിന്റെ ആന്തരിക ഊർജ്ജത്തിൽനിന്ന് അതിന്റെ പ്രവൃത്തിയെടുക്കാൻ കഴിയാത്ത ഊർജ്ജം കുറച്ച് കിട്ടുന്ന ഊർജ്ജമാണ് ആ വ്യൂഹത്തിന്റെ സ്വതന്ത്ര ഊർജ്ജം. ഉപയോഗിക്കാൻ കഴിയാത്ത ഊർജ്ജം എന്നത് ആ സംവിധാനത്തിന്റെ എൻട്രോപ്പിയുടെയും ഗുണനഫലമാണ്.

ആന്തരിക ഊർജ്ജം പോലെതന്നെ സ്വതന്ത്ര ഊർജ്ജവും ഒരു താപഗതിക സ്ഥിരഫലനമാണ്. സാധാരണയായി ഊർജ്ജം എന്നതുകൊണ്ട് വിവക്ഷിക്കുന്നത് ഒരു സംവിധാനത്തിന്റെ സ്വതന്ത്ര ഊർജ്ജത്തെയാണ്. എന്തുകൊണ്ടെന്നാൽ ഊർജ്ജം കൊണ്ട് സൂചിപ്പിക്കുന്നത് പ്രവൃത്തിചെയ്യാൻ ലഭ്യമായ ഊർജ്ജത്തെയാണ്.
## അവലംബം

വർഗ്ഗം:രസതന്ത്രം
വർഗ്ഗം:താപഗതികം
100 മില്യൺ ബിസി

2008 ൽ  ഇറങ്ങിയ ഒരു അമേരിക്കൻ ആക്ഷൻ ചലച്ചിത്രം ആണ് **100 മില്യൺ ബിസി**. ദി അസ്യലും സ്റ്റുഡിയോ ആണ് ഇതിന്റെ നിർമാതാക്കൾ.

## കഥ
നേവിയുടെ ഒരു കൂട്ടം ആളുക്കൾ സമയ യാത്ര നടത്തുന്നതും തുടക്ക ക്രിറ്റേഷ്യസ് കാലത്ത് എത്തുന്നതും റ്റിറാനോസോറസ് റെക്സ് ഉൾപ്പെടെ ഉള്ള ദിനോസറുകൾ ഇവരെ വക വരുത്തുന്നതും ആണ് ഇതിവൃത്തം.

## അവലംബം

## പുറത്തേക്കുള്ള കണ്ണികൾ
*''100 Million B.C.'' at The Asylum 
* 

വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
അതിശയ ഉലകം

2012-ൽ  ഇറങ്ങിയ ഒരു  തമിഴ് ചലച്ചിത്രം ആണ് **അതിശയ ഉലകം.** ശക്തി സ്കോട്ട് , ബാനു ചിത്ര എന്നിവർ ആണ് ഇതിന്റെ നിർമാതാക്കൾ.

## കഥ
നീലകണ്ഠൻ എന്ന ശാസ്ത്രജ്ഞൻ സമയ യാത്ര യന്ത്രം കണ്ടുപിടിക്കുന്നതും പുരാതന കാലത്തിലേക്ക് യാത്ര ചെയ്യുന്നതും ആണ് കഥ. ദിനോസർ അടക്കം നിരവധി പുരാതന ജീവികളെ  ചിത്രത്തിൽ കാണാം .

## അവലംബം

വർഗ്ഗം:ദിനോസർ ചലച്ചിത്രങ്ങൾ
തനുമദ്ധ്യ

ഒരു സംസ്കൃതവൃത്തമാണ് തനുമദ്ധ്യ. ഓരോ പാദത്തിലും ആറക്ഷരങ്ങൾ ചേർന്ന ഗായത്രി ഛന്ദസ്സിലാണ് ഇതുൾപ്പെടുന്നത്. തഗണം, യഗണം എന്നിവ ഓരോ പാദത്തതിലും യഥാക്രമം ചേർന്നുവന്നാൽ തനുമദ്ധ്യയാകും.ഈ വൃത്തത്തിലെ ഗുരുലഘുവിന്യാസം : 'ഗംഗംല|ലഗംഗം'എന്നിങ്ങനെയാണ്.
## ലക്ഷണം
**മലയാളത്തിൽ**:
# വൃത്തമഞ്ജരി

**സംസ്കൃത ലക്ഷണം**
* വൃത്തരത്നാകരം - കേദാരഭട്ടൻ
 
* നാട്യശാസ്ത്രം - ഭരതമുനി

ആദ്യത്തിലും അവസാനത്തിലും ഈരണ്ടു ഗുരുക്കളോടുകൂടി ഗായത്രീഛന്ദസ്സിലുളവാകുന്ന വൃത്തത്തിനു 'തനുമദ്ധ്യ' എന്നു പേര്. തഗണം (അന്ത്യലഘു) യഗണം (ആദ്യലഘു)എന്നിവ ചേർന്നുവരുമ്പോൾ,പാദത്തിലെ ആദ്യത്തെയും അവസാനത്തെയും ഈരണ്ടക്ഷരങ്ങൾ ഗുരുവും നടുവിലെത്തെ രണ്ടക്ഷരങ്ങൾ ലഘുവുമായിരിക്കും. ഇപ്രകാരം മദ്ധ്യഭാഗം കൃശമായതുകൊണ്ടാണ് തനുമദ്ധ്യാ എന്ന പേര് സിദ്ധിച്ചത്.

## ഉദാഹരണങ്ങൾ

വർഗ്ഗം:ഗായത്രി ഛന്ദസ്സ്
വർഗ്ഗം:നാട്യശാസ്ത്രത്തിലെ വൃത്തങ്ങൾ
സിക്ക് റെജിമെന്റ്

ഭാരതീയ കരസേനയിലെ ഏറ്റവും കരുത്തുറ്റ സായുധ സൈനിക വിഭാഗങ്ങളിലൊന്നാണ്  **സിഖ് റെജിമെന്റ്.** നാമം സൂചിപ്പിയ്ക്കുന്നതു പോലെ സിഖ് സമുദായത്തിൽ നിന്നാണ് പ്രധാനമായും ഈ റെജിമെന്റിലേയ്ക്ക് സൈനികരെ തെരഞ്ഞെടുക്കുന്നത്.
## ചരിത്രം
ബ്രിട്ടീഷ് ഇന്ത്യയിലേയും സ്വതന്ത്ര ഭാരതത്തിലേയും ഏറ്റവും ഉത്കൃഷ്ട സൈനിക വിഭാഗമായി ഇതിനെ കരുതി പോരുന്നുണ്ട്.സിഖ് നിയന്ത്രണത്തിലുള്ള പ്രദേശങ്ങൾ കൈക്കലാക്കുന്നതിനു 1845-1846 കാലഘട്ടത്തിൽ ബ്രിട്ടീഷുകാർക്ക് ഈ റെജിമെന്റുമായി പൊരുതേണ്ടി വന്നിരുന്നു.
സ്വാതന്ത്ര്യത്തിനു മുൻപും പിൻപും ഒട്ടേറെ സൈനിക നീക്കങ്ങളിൽ സിഖ് റെജിമെന്റ് നിർണ്ണായക ശക്തിയായിരുന്നു.

## പ്രധാന സൈനിക ഇടപെടലുകൾ
ഒന്നും രണ്ടും ലോകയുദ്ധങ്ങൾ കൂടാതെ ഇന്ത്യാ -പാകിസ്താൻ യുദ്ധങ്ങൾ, കാർഗിൽ കൂടാതെ മറ്റനേകം യുദ്ധ നീക്കങ്ങളിലും സിഖ് റെജിമെന്റ് നിർണ്ണായക ചുമതല വഹിച്ചു.

## പുറംകണ്ണികൾ
*globalsecurity.org: The Sikh Regiment
*Bharat-Rakshak.com: The Sikh Regiment 
*Sikh Light Infantry 
## അവലംബം

വർഗ്ഗം:ഇന്ത്യൻ കരസേന
അനോണിമസ് റെക്സ്

2004  ൽ  ഇറങ്ങിയ ഒരു  സയൻസ് ഫിക്ഷൻ ചലച്ചിത്രം ആണ് . ജൂല്യൻ ജരൊൽദ്  ആണ് ഇതിന്റെ സംവിധാനം നിർവഹിച്ചിരികുന്നത് . കാഷ്വൽ റെക്സ് എന്ന നോവലിനെ അടിസ്ഥാനമാക്കി നിർമ്മിച്ച ചലച്ചിത്രം ആണ് ഇത്.

## കഥ
ദിനോസറുകളുടെ ലോകത്ത് നടക്കുന്ന ഒരു അപസർപ്പക കഥ ആണ് ഇത് .

## ചിത്രത്തിൽ ഉള്ള ദിനോസറുകൾ
**[[വെലോസിറാപ്റ്റർ]]*
**[[ട്രൈസെറാടോപ്സ്]]*
**[[കാർനോടോറസ്]]*
**[[Apatosaurus]]* (Referred to as Brontosaurus in the movie.)
**[[സ്റ്റെഗോസോറസ്‌]]*
**[[Tyrannosaurus]]*
**[[അല്ലോസോറസ്]]*

## അവലംബം

## പുറത്തേക്കുള്ള കണ്ണികൾ
* 
* http://www.goodreads.com/series/58143-anonymous-rex

വർഗ്ഗം:ദിനോസർ ചലച്ചിത്രങ്ങൾ
പിത്തുക്കുളി മുരുകദാസ്

തമിഴ് ഭജൻ ഗായകനായിരുന്നു **പിത്തുക്കുളി മുരുകദാസ്**(ജനനം:25 ജനുവരി 1920 മരണം : 17 നവംബർ 2015 ). 1997-ലെ കേന്ദ്ര സംഗീത നാടക അക്കാദമി അവാർഡ് ലഭിച്ചു.
## ജീവിതരേഖ
1920 ജനുവരി 25-ന് കോയമ്പത്തൂരിൽ ജനിച്ചു. ബാലസുബ്രമണ്യം എന്നായിരുന്നു കുട്ടിക്കാലത്തെ പേര്. വിദേശവസ്ത്ര ബഹിഷ്കരണത്തിലും സ്വതന്ത്യസമര പ്രസ്ഥാനത്തിലും സജീവമായിരുന്നു. 1936-ൽ ജാലിയൻവാലാ ബാഗ് കൂട്ടക്കൊലയിൽ പ്രതിഷേധിച്ച് നടന്ന സമരത്തിൽ പങ്കെടുത്ത് ആറു മാസത്തോളം തടവിൽ കഴിഞ്ഞു.  ജയിൽ മോചിതനായ ഇദ്ദേഹം പിന്നീട് ഭക്തി മാർഗ്ഗത്തിലേക്ക് തിരിഞ്ഞു. രമണ മഹർഷിയുൾപ്പെടെയുള്ള നിരവധി സന്ന്യാസിവര്യന്മാരോടൊന്നിച്ച് പ്രവർത്തിച്ചു. ദക്ഷിണാഫ്രിക്കയുൾപ്പെടെ നിരവധി വിദേശ രാജ്യങ്ങളിൽ സംഗീത സദസ്സുകൾ അവതരിപ്പിച്ചു. ദക്ഷിണാഫ്രിക്കയിൽ നടന്ന ലോക ഹിന്ദു മത കോൺഗ്രസിൽ നെൽസൺ മണ്ടേലയുടെ സാന്നിധ്യത്തിലായിരുന്നു അവതരണം.2015 നവംബർ 17-ന് 95-ആം വയസ്സിൽ ചെന്നൈയിൽ വച്ച് മരണമടഞ്ഞു.

## ആൽബങ്ങൾ
## പുരസ്കാരങ്ങൾ
*കേന്ദ്ര സംഗീത നാടക അക്കാദമി അവാർഡ്
## അവലംബം

## പുറം കണ്ണികൾ
* Murugadas - Hinduism Today 
* Notable compositions by Murugadas - Raaga.com
* Pithukuli Murugadas website 
* Pithukuli Murugadas Facebook Page
* Singer Pithukuli Murugadas passes away

വർഗ്ഗം:1920-ൽ ജനിച്ചവർ
വർഗ്ഗം:തമിഴ് ഗായകർ
വർഗ്ഗം:2015-ൽ മരിച്ചവർ
എ.പി. കളയ്ക്കാട്

മലയാള സാഹിത്യകാരനും സാംസ്കാരിക പ്രവർത്തകനുമായിരുന്നു **എ.പി. കളയ്ക്കാട്** എന്ന പേരിലെഴുതിയ **കെ. അയ്യപ്പൻപിള്ള** (22 മേയ് 1931 - 8 ഫെബ്രുവരി 1993). കേരള സാഹിത്യ അക്കാദമി അംഗമായി പ്രവർത്തിച്ചിട്ടുണ്ട്. 
## ജീവിതരേഖ
കരുനാഗപ്പള്ളി കുലശേഖരപുരത്ത് ആദിനാട്ടിൽ ജനിച്ചു. വിദ്യാർത്ഥി സമരങ്ങളിൽ പങ്കെടുത്തതിന് കോളേജിൽ നിന്ന് പുറത്താക്കി. സർ സി.പി ക്കെതിരായ പ്രക്ഷോഭങ്ങളിലും ശൂരനാട് സമരത്തിലും പങ്കെടുത്ത് ജയിൽ ശിക്ഷ അനുഭവിച്ചു.  1957 ൽ പഞ്ചായത്ത് എക്സിക്യൂട്ടീവ് ഓഫീസറായി സർക്കാർ ജീവനക്കാരനായി.ദേശാഭിമാനി സ്റ്റഡി സർക്കിളിന്റെ പ്രവർത്തനങ്ങളിലൂടെ
സാഹിത്യ, സാംസ്കാരിക രംഗത്ത് നേതൃപരമായ പങ്കുവഹിച്ച അദ്ദേഹം പുരോഗമന സാഹിത്യ
പ്രസ്ഥാനത്തിന്റെ ആദ്യകാല സംഘാടകരിൽ പ്രമുഖനായി മാറി.

കവിതയിൽ ആയിരുന്നു കളയ്ക്കാടിന്റെ സാഹിത്യ രംഗത്തെ പ്രവേശനം. അമ്മയും മകനും ആണ് ആദ്യം പ്രസിദ്ധീകരിച്ച കവിത. വിദ്യാഭ്യാസകാലത്ത് നിരവധി കഥകൾ എഴുതി. ജനയുഗത്തിൽ പ്രസിദ്ധീകരിച്ച 'ചിതലെടുത്ത നാമ്പുകൾ' ആണ് ആദ്യം പ്രസിദ്ധീകരിച്ച കൃതി. 1952-ൽ ആദ്യ നോവൽ 'വെളിച്ചം കിട്ടി' എഴുതി. 1976 ആണ് ആദ്യ ചെറുകഥാസമാഹാരം പുറത്തുവരുന്നത്. സമാഹരിക്കപ്പെടാത്ത നിരവധി ചെറുകഥകൾ വേറെയുമുണ്ട്. ഓണാട്ടുകര പ്രദേശത്തെ തൊഴിലാളി വർഗ്ഗ സമരം പശ്ചാത്തലമാക്കി 1975 ൽ പുറത്തിറങ്ങിയ 'സംക്രാന്തി ", ജലവൈദ്യുതി കേന്ദ്രമായ ഇടുക്കിയുടെ ഇതിഹാസമായി മാറിയ 1980 ൽ എഴുതിയ 'ഇടുക്കി '', ശൂരനാട് സമരത്തിന്റെ പശ്ചാത്തലത്തിൽ രചിച്ച് 1990 ൽ രമിച്ച 'പോർക്കലി' 1991ൽ എഴുതിയ അഗ്നിഹോത്രം എന്നിവയാണ് അദ്ദേഹത്തിന്റെ പ്രധാന നോവലുകളായി പുറത്തിറങ്ങിയത്. 'സംക്രാന്തി' വി. സാംബശിവൻ കഥാപ്രസംഗമായി പിന്നീട് ആയിരക്കണക്കിന് വേദികളിൽ അവതരിപ്പിച്ചു.  

സായുധസമരത്തിന്റെ ഇതിഹാസം എന്ന പേരിൽ വിയറ്റ്നാം പോരാട്ടത്തെ കുറിച്ചുള്ള ലേഖനങ്ങളും, ശൂരനാട് സംഭവത്തെക്കുറിച്ചുള്ള ലേഖന പരമ്പര ദേശാഭിമാനി വാരികയിലും പ്രസിദ്ധീകരിച്ചു. ദേശാഭിമാനി സ്റ്റഡി സർക്കിളിന്റെയും പുരോഗമന കലാസാഹിത്യ സംഘത്തിന്റെയും സംസ്ഥാന നിർവാഹക സമിതി അംഗം, പുകസ ജില്ലാ പ്രസിഡന്റ്, സാഹിത്യ അക്കാദമി നിർവാഹക സമിതി അംഗം തുടങ്ങിയ നിലകളിലും പ്രവർത്തിച്ചു

## കൃതികൾ
*വെളിച്ചം കിട്ടി
*സംക്രാന്തി
*ഇടുക്കി
*പോർക്കലി
*ചാഞ്ചാട്ടം
*അഗ്നിഹോത്രം (നോവൽ)
*കന്നിക്കുളപ്പാല (കഥാസമാഹാരം)
## പുരസ്കാരങ്ങൾ
* ചെറുകാട് - ശക്തി അവാർഡ്
## സ്മരണ
എ.പി. കളയ്ക്കാടിന്റെ സ്മരണക്കായി കൊല്ലം കേന്ദ്രീകരിച്ച് എ.പി. കളയ്ക്കാട് സ്മാരക ട്രസ്റ്റ് പ്രവർത്തിക്കുന്നു. എം. കരുണാകരനായിരുന്നു ട്രസ്റ്റിന്റെ ആദ്യ സെക്രട്ടറി. എല്ലാ വർഷവും അനുസ്മരണവും മികച്ച നോവലിസ്റ്റിന് എ.പി. കളയ്‌ക്കാട് സാഹിത്യ പുരസ്‌കാരവും നൽകി വരുന്നു. 2025 ലെ പുരസ്കാരം എസ്.ആർ. ലാലിനായിരുന്നു.

## എ.പി. കളയ്‌ക്കാട് സാഹിത്യ പുരസ്‌കാരം

* 2024 -  'കൊള്ളിമീനാട്ടം' (കഥാസമാഹാരം) - എസ്.ആർ. ലാൽ
* 2023 -  'ദേശഭാവനയുടെ ആട്ടപ്രകാരങ്ങൾ' (സാംസ്കാരിക പഠനം) -  സുനിൽ പി. ഇളയിടം
* 2022 -  'മണ്ണുവായനക്കാരൻ' (കഥാസമാഹാരം) - ടി.പി.വേണുഗോപാലൻ
* 2021  - 'കൃഷിക്കാരൻ'- (കവിത) - കെ. സെബാസ്റ്റ്യൻ 
* 2019 - 'സൂര്യനെ അണിഞ്ഞ ഒരു സ്ത്രീ' (നോവൽ) - കെ.ആർ. മീര
* 2016 - സുഗന്ധി എന്ന ആണ്ടാൾ ദേവനായകി - ടി.ഡി. രാമകൃഷ്ണൻ

## അവലംബം


വർഗ്ഗം:മലയാളസാഹിത്യകാരന്മാർ
വർഗ്ഗം:1931-ൽ ജനിച്ചവർ
വർഗ്ഗം:മേയ് 22-ന് ജനിച്ചവർ
വർഗ്ഗം:1993-ൽ മരിച്ചവർ
വർഗ്ഗം:ഫെബ്രുവരി 8-ന് മരിച്ചവർ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ
ഫർസാന അസ്ലം

പാകിസ്താനിലെ ഭൗതികശാസ്ത്രജ്ഞയും ജ്യോതിശാസ്ത്രജ്ഞയുമാണ് **ഫർസാന അസ്ലം**. ഇപ്പോൾ ഇംഗ്ലണ്ടിലെ കോവൻട്രി സർവ്വകലാശാലയിൽ അദ്ധ്യാപികയാണ്. ഇതിനു മുമ്പ് കറാച്ചി സർവ്വകലാശാലയിലെ വിസിറ്റിങ് പ്രൊഫസർ  ആയിരുന്നു.

## ജീവിതരേഖ
വിദ്യാഭ്യാസപരമായി ഉയർന്ന നിലവാരം പുലർത്തുന്ന വാ കാണ്ട് എന്ന ചെറുനഗരത്തിലാണ് അസ്ലം ജനിച്ചത്.അവിടെ തന്നെയുള്ള എഞ്ചിനീയറിങ് കോളെജിലാണ് കലാലയവിദ്യാഭ്യാസം ആരംഭിച്ചത്. പിന്നീട് പഞ്ചാബ് യൂണിവേഴ്സിറ്റിയിലേക്ക് മാറുകയും അവിടെ നിന്ന് ഭൗതികശാസ്ത്രത്തിൽ BSc എടുത്തു.  ഖൊയിദ്-ഇ-അസം യൂണിവേഴ്സിറ്റിയിൽ നിന്ന് MScയും M.Philഉം എടുത്തു. പിന്നീട് ഫർസാന ഇംഗ്ലണ്ടിലെ മാഞ്ചസ്റ്റർ യൂണിവേഴ്സിറ്റിയിൽ ചേരുകയും അവിടെ നിന്ന് 2005ൽ ഭൗതികശാസ്ത്രത്തിലും ജ്യോതിശാസ്ത്രത്തിലും ഇരട്ട PhD ബിരുദം കരസ്ഥമാക്കുകയും ചെയ്തു.

## ഔദ്യോഗിക ജീവിതം
ഭൗതികശാസ്ത്രത്തിൽ മാസ്റ്റർ ബിരുദം നേടിയതിനു ശേഷം ഫർസാന പഞ്ചാബ് യൂണിവേഴ്സിറ്റിയിൽ ഫിസിക്സ് ലക്ചററായി ജോലി സ്വീകരിച്ചു. കുറച്ചു കാലത്തിനു ശേഷം അവർ മാഞ്ചസ്റ്റർ യൂണിവേഴ്സിറ്റിയ്ക്കു കീഴിലുള്ള സ്ക്കൂൾ ഓഫ് ഫിസിക്സ് ആന്റ് അസ്ട്രോണമിയിൽ ഗവേഷകയായി ചേർന്നു. അതോടൊപ്പം തന്നെ അവിടെ അദ്ധ്യാപികയായും പ്രവർത്തിച്ചു.

## അവലംബം

വർഗ്ഗം:വനിതാ ജ്യോതിശാസ്ത്രജ്ഞർ
വർഗ്ഗം:പാകിസ്താൻ
വർഗ്ഗം:2000-ൽ ജനിച്ചവർ
ബേബി: സിക്രെറ്റ് ഓഫ് ദി ലോസ്റ്റ്‌ ലെജെണ്ട്

1985 ൽ  ഇറങ്ങിയ ഒരു ഫാന്റസി ചലച്ചിത്രം ആണ് **ബേബി: സിക്രെറ്റ് ഓഫ് ദി ലോസ്റ്റ്‌ ലെജെണ്ട്**. ബിൽ.ൽ നോർടൻ ആണ് ഇതിന്റെ സംവിധാനം നിർവഹിച്ചിരികുന്നത് . 1985-ൽ വാൾട്ട് ഡിസ്‌നി നിർമ്മിച്ച ചിത്രമാണ് ഇത് . 

## കഥ
പാലിയെന്റോളോജിസ്റ്റുകൾ ആയ അമേരിക്കൻ ദമ്പതികൾ ഒരു ബ്രോണ്ടോസോറസ് കുടുംബത്തെ ആഫ്രിക്കയിൽ കണ്ടെത്തുന്നതും അവയെ സംരക്ഷിക്കുന്നതും ആണ് കഥ സാരം .

## അവലംബം

## പുറത്തേക്കുള്ള കണ്ണികൾ
* 
* 
* 
* 

വർഗ്ഗം:ദിനോസർ ചലച്ചിത്രങ്ങൾ
ആസ്ടെക് റെക്സ്

2008 ൽ  ഇറങ്ങിയ ഒരു ഫാന്റസി ചലച്ചിത്രം ആണ് . ബ്രയാൻ ട്രെഞ്ചാർധ് ആണ് ഇതിന്റെ സംവിധാനം നിർവഹിച്ചിരികുന്നത് .

## കഥ
മെക്സിക്കോയിൽ 1521-ൽ  ആസ്ടെക്കുകൾ ഒരു ജോഡി റിറാനോസോറസ് റെക്സ് കളെ ആരാധിക്കുകയും അവയ്ക്ക് ബലി നല്ക്കി വരികയും ചെയ്യുന്നു .

## അവലംബം

## പുറത്തേക്കുള്ള കണ്ണികൾ
* 
* Fangoria article 
* ''Fantasy Magazine'' Review 
* Review 

വർഗ്ഗം:ദിനോസർ ചലച്ചിത്രങ്ങൾ
പോസ്റ്റൽ സർവ്വീസ് കോർപ്സ്

ഇന്ത്യൻ സൈന്യത്തിന്റെ ഔദ്യോഗിക തപാൽ വിതരണ സംവിധാനമാണ് പോസ്റ്റൽ സർവ്വീസ് കോർപ്സ് (Army Postal Service (APS) അഥവാ ആർമി പോസ്റ്റൽ സർവ്വീസ്).1856 ആണിത് സ്ഥാപിയ്ക്കപ്പെട്ടത് .സൈനികർക്ക് ബന്ധുജനങ്ങളുമായി ബന്ധപ്പെടുവാനും ഉരുപ്പടികൾ കൈമാറ്റം ചെയ്യുവാനും ഈ സംവിധാനം സഹായിയ്ക്കുന്നു. സിവിലിയന്മാർക്ക് സൈന്യത്തിൽ ജോലിചെയ്യുവാനുള്ള സാഹചര്യം ഒരുക്കുന്ന ഏക സംവിധാനവുമാണിത്.
## പുറംകണ്ണികൾ

* Official website
* 150 years of Indian Postal History 

## അവലംബം

വർഗ്ഗം:ഇന്ത്യൻ സേന
വർഗ്ഗം:1856
വർഗ്ഗം:തപാൽ സമ്പ്രദായം
വിൽസൺ ചേന്നനാട്ടിൽ

Wilson Chennanattil 

പ്രശസ്ത ക്രിസ്തീയ ഗാന രചയിതാവും ഗായകനും  സംഗീത സംവിധായകനും ആണ് **വിൽസൺ ചേന്നനാട്ടിൽ.**

മലയാള ക്രൈസ്തവ ഗാന ചരിത്രത്തിൽ മറക്കാനാവാത്ത നിരവധി ഉണർവും പ്രത്യാശയും നിറഞ്ഞ ഗാനങ്ങളുടെ രചനയും സംഗീതവും നിർവഹിച്ചു. അദ്ദേഹം എഴുതിയ 300ഇൽ പരം ഗാനങ്ങളിൽ ചില ഗാനങ്ങൾ പ്രശസ്തമാണ്.

* **സീയോൻ യാത്രയതിൽ മനമെ,** 

* **ഉണർവ്വിൻ വരം ലഭിപ്പാൻ,** 

* **എല്ലാം നന്മയ്ക്കായി സ്വർഗ്ഗ താതൻ ചെയ്തിടുന്നു,** 

* **നിൻ ദാനം ഞാൻ അനുഭവിച്ചു,** 

* **ഭൂവാസികളെ യഹോവയ്ക്കർപ്പിടുവീൻ,** 

* **നല്ലൊരു ദേശം എത്ര സുന്ദര ദേശം,** 

* **യേശു യേശു മാത്രമെൻ ജീവിതത്തിൻ ആശയെ,** 

* **മധ്യകാശതിങ്കൽ മണിപ്പന്തലിൽ,** 

* **കഷ്ട്ടങ്ങൾ സാരമില്ല കണ്ണുനീർ സാരമില്ല ,** 

* **മഹിമ കണ്ട സാക്ഷികളെ,** 

* **യാക്കോബിൻ വല്ലഭന്റെ ഭുജബലതാൽ,**

* **ഹല്ലേലുയ്യ സ്തുതി ഗീതം എൻറെ നാവിൽ,** 
* **ജനമേ എല്ലാ കാലത്തും,** 

* **ഇത്രത്തോളം ജയം തന്ന ദൈവത്തിന് സ്തോത്രം,**

* **അഭിഷേകം അഭിഷേകം പരിശുദ്ധാത്മാവിന്റെ,** 

* **നിന്റെ യഹോവ നിനക്ക് നിത്യ പ്രകാശം,** 

* **കൃപ ലഭിചോരെല്ലാം സ്തുതിച്ചിടട്ടെ,**

* **രാജാവ്‌ ഉള്ളിടത് രാജാ കോലഹലമുണ്ട്,**

* **ദൈവത്താൽ അസാധ്യമായതൊന്നുമില്ലല്ലോ,**
***ശാന്ത തുറമുഖം അടുത്തൂ** 

* **നമ്മെ ജയോൽസവമായി വഴി നടത്തുന്ന,** 

* **കർത്താവിൻ വരവിൽ നമ്മെ എടുത്തീടുമ്പോൾ**          തുടങ്ങിയവ അവയിൽ ചിലത് മാത്രമാണ്.

## ജീവിതരേഖ
1952 മേയ് മാസം 2നു ചെങ്ങന്നൂർ അങ്ങാടിക്കൽ തെക്ക് ചേന്നനാട്ടിൽ സുവിശേഷകൻ ചാക്കോ മത്തായി യുടെയും സാറാമ്മ ചാക്കോ യുടെയും 7 മക്കളിൽ മൂന്നാമനായി ജനനം. പ്രാധമിക സ്കൂൾ വിദ്യാഭ്യാസത്തിനു ശേഷം മാവേലിക്കര ബിഷപ്പ് മൂർ കോളേജിൽ നിന്നും മലയാള സാഹിത്യത്തിൽ  1975ൽ ബിരുദം പാസ്സായി. തുടർന്ന് റവ: സീ ടീ എബ്രഹാമിനോപ്പം Priority One India എന്ന ചെങ്ങന്നൂർ കേന്ദ്രമായ പ്രവർത്തിച്ച  സുവിശേഷ പ്രസ്ഥാനത്തിൽ പങ്കാളിയായി. 1980ൽ സ്പെഷ്യൽ വില്ലജ് ഓഫീസർ ആയി കേരള സർക്കാർ സർവീസിൽ പ്രവേശിച്ചു. 1984ഇൽ എൽസി വിൽ‌സനെ വിവാഹം ചെയ്തു. 1990ഇൽ സർക്കാർ സർവീസിൽ നിന്നും സ്വയം വിരമിച്ച് 1996 വരെ തന്റെ ജീവിത പങ്കാളിയോടും കുഞ്ഞുങ്ങളോടുമോപ്പം സൗദി അറേബ്യയുടെ പ്രദേശത്ത് ഔദ്യോഗിക വിദേശ വാസം നയിച്ചു. 1997 മുതൽ  **"WILSON CHORUS FOR CHRIST"** എന്ന ക്രിസ്തീയ സംഗീത വിഭാഗത്തിന് രൂപം  നൽകി പൂർണ്ണ സുവിശേഷ വേലയിൽ  വ്യാപ്രിതനായിരിക്കുന്നു. 

## ഗാനരചനയും സംഗീത സംവിധാനവും
1978 മുതൽ പ്രത്യാശ നൽകുന്ന  അനേകം  ഗാനങ്ങൾ എഴുതുവാനും സംഗീതം ചെയ്യുവാനും തുടങ്ങി. ആ ഗാനങ്ങൾ മാരാമൺ കൺവെൻഷൻ  മുഖേനെയും ആകാശവാണി സംപ്രേഷണം മുഖേനെയും  വളരെയധികം പ്രചാരം ലഭിക്കുവാൻ ഇടയായി. ഗാനരചനയുടെ ആരംഭ കാലം മുതൽ പ്രഗല്ഭ ക്രിസ്തീയ സംഗീതജ്ഞനായ  (ദിവംഗതനായ) **റവ: എബ്രഹാം ലിങ്കൻ   അച്ചൻറെയും**,  1980 - 90 കാലയളവിൽ താൻ ക്വയർ മാസ്റ്റർ ആയി പ്രവർത്തിച്ച **മുളക്കുഴ സെന്റ്‌  തോമസ്‌   മാർത്തോമ്മാ ചർച്ച് ഗായക സംഘ അംഗങ്ങളുടെയും** അകമഴിഞ്ഞ പ്രോത്സാഹനം ലഭിക്കുകയുണ്ടായി.    1980 - 90 തന്റെ ഗാനരചനയുടെ ആദ്യ കാലഘട്ടത്തിൽ അദ്ദേഹം രചിച്ച ഗാനങ്ങൾ എല്ലാം ആദ്യം ആലപിച്ചിരുന്നത് മുളക്കുഴ സെന്റ്‌  തോമസ്‌   മാർത്തോമ്മാ ചർച്ച് ഗായക സംഘമാണ്**.**

## പ്രസിദ്ധീകരണങ്ങളും പുരസ്കാരങ്ങളും
1997 മുതൽ 20 ഓളം വാള്യങ്ങളിൽ തന്റെ മിക്ക പാട്ടുകളും ഉൾപ്പെടുത്തി ഓഡിയോ സീ ഡി യും 8 ഓളം വാള്യങ്ങളിൽ വീഡിയോ സീ ഡിയും പ്രസിദ്ധീകരിക്കുകയുണ്ടായി. വിവിധ ക്രിസ്തീയ സംഘടനകൾ ക്രൈസ്തവ  ഗാനകൈരളിക്ക്‌ നൽകിയ മികച്ച സംഭാവനകളെ മാനിച്ച് അദ്ദേഹത്തിന് നിരവധി ഉപഹാരങ്ങളും പുരസ്കാരങ്ങളും ദേശത്ത് നിന്നും വിദേശത്ത് നിന്നും നൽകി ആദരിച്ചു.
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:മലയാളഗാനരചയിതാക്കൾ
വർഗ്ഗം:മലയാളസംഗീതസംവിധായകർ
ബ്രിഗേഡ് ഓഫ് ദി ഗാർഡ്സ്

കരസേനയിൽ ഇന്ന് നിലവിലുള്ള റെജിമെന്റുകളിൽ ഒന്നാണ്   ബ്രിഗേഡ് ഓഫ് ദി ഗാർഡ്സ് . ഇത് നിലവിൽ വന്നത് 1949-ലാണ്. 

## അംഗ സംഖ്യ
*1st Battalion (Mechanized)(former 2 Punjab)
*2nd Battalion (Mechanized)(former 1 Grenadiers)
*3rd Battalion (Mechanized) (former 1st Rajputana Rifles)
*4th Battalion (Mechanized)(former 1 Rajput)
*5th Battalion (Mechanized)
*6th Battalion (Mechanized)
*7th Battalion (Mechanized)
*8th Battalion (Mechanized)
*9th Battalion (Mechanized)
*10th Battalion (Mechanized)
*11th Battalion (Mechanized)
*12th Battalion (Recce & Sp)
*13th Battalion (Mechanized)
*14th Battalion (Mechanized)
*15th Battalion (Recce & Sp)
*16th Battalion (Mechanized)
*17th Battalion (Mechanized)
*18th Battalion (Mechanised)
*19th Battalion (Recce & Sp)
*117th Battalion (Territorial Army)
*125th Battalion (Territorial Army)

## അവലംബം

## പുറത്തേക്കുള്ള കണ്ണികൾ
*BR Monitor Issue on the Brigade of the Guards 

വർഗ്ഗം:ഇന്ത്യൻ കരസേന
ഹെപാറ്റോസെല്ലുലാർ കാർസിനോമ

**ഹെപാറ്റോസെല്ലുലാർ കാർസിനോമ** (**എച്ച്.സി.സി.** എന്നും **മലിഗ്നന്റ് ഹെപാറ്റോമ** എന്നും വിളിക്കും) കരളിനെ ബാധിക്കുന്ന അർബുദങ്ങളിൽ ഏറ്റവും സാധാരണയായി കാണുന്ന ഇനമാണ്. ഈ അർബുദം സാധാരണയായി വൈറസ് അണുബാധ മൂല‌മുണ്ടാകുന്ന കരൾവീക്കമോ (ഹെപാറ്റൈറ്റിസ് ബി, ഹെപാറ്റൈറ്റിസ് സി എന്നിവ ഉദാഹരണം) സിറോസിസ് എന്ന അസുഖമോ (മദ്യപാനശീലമാണ് ഇതിന്റെ പ്രധാ‌ന കാരണം) ഉള്ളവരിലാണുണ്ടാകുന്നത്.

അർബുദത്തിന്റെ വലിപ്പം, സ്റ്റേജിംഗ് മുതലായ പല ഘടകങ്ങളെ ആശ്രയിച്ചാണ് ചികിത്സ നിർണ്ണയിക്കുക. ട്യൂമറിന്റെ ഗ്രേഡ് എന്ന മാനദണ്ഡവും ചികിത്സയിൽ പ്രാധാന്യമർഹിക്കുന്നു. ഉയർന്ന ഗ്രേഡുള്ള അർബുദങ്ങൾ ചികിത്സിച്ച് ഭേദമാക്കാനുള്ള സാദ്ധ്യത കുറവാണ്. മറ്റർബുദങ്ങളെപ്പോലെ ഹെപാറ്റോസെല്ലുലാർ കാർസിനോമയിലും താഴ്ന്ന ഗ്രേഡുള്ള അവസ്ഥയിൽ രോഗം വളരെക്കാലം ശ്രദ്ധയിൽ പെടാതെയിരിക്കുകയും ചെയ്തേക്കാം. 

## അവലംബം

## കൂടുതൽ വായനയ്ക്ക്
* 
* 
* Liu, Chi-leung, M.D., "Hepatic Resection for Hepatocellular Carcinoma" , *The Hong Kong Medical Diary*, Vol.10 No.12, December 2005 Medical Bulletin

## പുറത്തേയ്ക്കുള്ള കണ്ണികൾ
*NCI Liver Cancer Homepage
*Blue Faery:  The Adrienne Wilson Liver Cancer Association
*Liver cancer overview from Mayo Clinic

വർഗ്ഗം:അർബുദങ്ങൾ
നിലയ്ക്കാത്ത ചലനങ്ങൾ

പുറമേനിന്നും യാതൊരു ഊർജ്ജത്തിന്റെയും സഹായമില്ലാതെ നിലയ്ക്കാതെ അന്തമായി ചലിക്കുന്ന ചലനമാണ് **നിലയ്ക്കാത്ത ചലനങ്ങൾ**. ഘർഷണം ഉള്ളതുകൊണ്ട് ഇത് ഒരിക്കലും ഉണ്ടാക്കാൻ സാദ്ധ്യമല്ല. പുറമേനിന്നും യാതൊരു ഊർജ്ജത്തിന്റെയും സഹായമില്ലാതെ അനസ്യൂതം പ്രവർത്തിക്കുന്ന ഒരു മിഥ്യായന്ത്രമാണ് **നിലയ്ക്കാത്ത യന്ത്രം**. താപഗതികത്തിന്റെ ഒന്നാം നിയമവും രണ്ടാം നിയമവും തെറ്റിക്കുന്നു എന്നതുകൊണ്ട് ഇത്തരം യന്ത്രങ്ങൾ യഥാർത്ഥത്തിൽ നിർമ്മിക്കാൻ സാദ്ധ്യമല്ല.

സൗരയൂഥത്തിലെ ഗ്രഹങ്ങളുടെയും ഉപഗ്രഹങ്ങളുടെയും മറ്റ് ഖഗോള വസ്തുക്കളുടെയും ചലനം നിലയ്ക്കാത്ത ചലനമാണെന്ന് തോന്നിയേക്കാം എന്നാൽ താപഗതികത്തിലെയും ഗുരുത്വത്തിലെയും വൈദ്യുതകാന്തികത്തിലെയും അനേകം നിയമങ്ങൾ അനുസരിച്ചാണ് ഇവ ചലിക്കുന്നത്. കൂടാതെ സൗരവാതം, നക്ഷത്രാന്തരീയ വാതകങ്ങൾ എന്നിവയും ഇവയെ എല്ലാം സ്വാധീനിക്കുന്നതുകൊണ്ട് ഈ ചലനങ്ങളും ശാശ്വതമല്ല.

അതുകൊണ്ട് മറ്റ് ഊർജ്ജസ്രോതസ്സുകളിൽനിന്നും ഊർജ്ജോത്പാദനം നടത്തുന്ന എല്ലാ യന്ത്രങ്ങളും അവസാനം ഊർജ്ജം നിലച്ചുകഴിയുമ്പോൾ അവയുടെ ചലനം നിറുത്താൻ നിർബ്ബന്ധിതമാവും. ഉദാഹരണത്തിന് സമുദ്ര പ്രവാഹങ്ങളിൽ നിന്നും ഊർജ്ജം ഉത്പാദിപ്പിക്കുന്ന യന്ത്രങ്ങൾ ആത്യന്തികമായി സൂര്യനെയാണ് ഈ ഊർജ്ജത്തിനായി ആശ്രയിക്കുന്നത്. താപഗതിക നിയമങ്ങളും ഊർജ്ജസംരക്ഷണനിയമവും പാലിച്ചുകൊണ്ട് ഒരിക്കലും തുടർച്ചയായി ഊർജ്ജം നൽകുന്ന ഒരു യന്ത്രം നിർമ്മിക്കുക അസാദ്ധ്യമാണ്.

## അവലംബങ്ങൾ

വർഗ്ഗം:ഭൗതികശാസ്ത്രം
ഇന്ത്യൻ ആർമി കോർ ഓഫ് എഞ്ചിനിയേഴ്സ്

പതിനെട്ടാം നൂറ്റാണ്ടിൽ തുടങ്ങുന്ന ദീർഘമായ ചരിത്രമാണ് **[[Indian Army|ഇന്ത്യൻ കരസേനയുടെ]] എഞ്ചിനിയേഴ്സ് കോറിനുള്ളത്**. കോറിന്റെ ഏറ്റവും പഴക്കമുള്ള ഉപവിഭാഗം (18 ഫീൽഡ് കമ്പനി) 1777-ലാണാരംഭിച്ചതെങ്കിലും 1780-ൽ മദ്രാസ് സാപ്പേഴ്സ് എന്ന ഗ്രൂപ്പ് രൂപീകരിച്ചപ്പോഴാണ് ഔദ്യോഗികമായി ഇത് ആരംഭിച്ചത്.

മദ്രാസ് സാപ്പേഴ്സ്, ബംഗാൾ സാപ്പേഴ്സ് ബോംബേ സാപ്പേഴ്സ് എന്നി‌ങ്ങനെ മൂന്ന് ഗ്രൂപ്പ് എഞ്ചിനിയർമാരാണ് കോറിലുള്ളത്. ഇൻഫന്ററി വിഭാഗത്തിലെ ഒരു റജിമെന്റിന് ഏകദേശം തുല്യമാണ് ഒരു ഗ്രൂപ്പ്. ഓരോ ഗ്രൂപ്പിലും ഒന്നിലധികം എഞ്ചിനിയർ റെജിമെന്റുകളുണ്ട്. ഒരു എഞ്ചിനിയർ റെജിമെന്റ് ഒരു ഇൻഫന്ററി ബറ്റാലിയന് തത്തുല്യമാണ്.

മിലിറ്ററി എഞ്ചിനിയറിംഗ് സർവീസ് (എം.ഇ.എസ്.), ബോർഡർ റോഡ്സ് ഓർഗനൈസേഷൻ (ബി.ആർ.ഒ.), മാരീഡ് അക്കോമഡേഷൻ പ്രോജക്റ്റ്, സർവേ ഓഫ് ഇന്ത്യ എന്നീ വിഭാഗങ്ങളിലും കോറിലെ ഉദ്യോഗസ്ഥർ ജോലി ചെയ്യുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
*Indian Army, Army Engineers
* Royal Engineers Museum  Indian Sappers (1740–1947)
* Royal Engineers Museum  The Corps in the Second World War (1939–45)- Indian Engineers in the Western Desert, Italian and Burma Campaigns
* Royal Engineers Museum  Biography of Lord Kitchener
* 9 Engineer Regiment during 1971 war

വർഗ്ഗം:ഇന്ത്യൻ കരസേന
വർഗ്ഗം:1777
ബിഹാർ റെജിമെന്റ്

കരസേനയിൽ ഇന്ന് നിലവിലുള്ള റെജിമെന്റുകളിൽ ഒന്നാണ്  ബീഹാർ റെജിമെന്റ്  . പൂർണമായും ഇന്ഫന്റ്രി റെജിമെന്റ്  ആണ് ഇത്. ഇത് നിലവിൽ വന്നത് 1941 -ലാണ്. 

## പങ്കെടുത്ത പ്രധാന യുദ്ധങ്ങൾ
* Burma Campaign, World War II
* Operation Zipper, രണ്ടാം ലോകമഹായുദ്ധം
* ഇന്ത്യാ-പാകിസ്താൻ യുദ്ധം 1947
* ഇന്ത്യാ-പാകിസ്താൻ യുദ്ധം 1965
* ഇന്ത്യാ-പാകിസ്താൻ യുദ്ധം 1971
* സൊമാലിയയിലെ യു,എൻ സൈനിക നടപടി
* കാർഗിൽ യുദ്ധം
* കോംഗോയിലെ യു,എൻ സൈനിക നടപടി

## അവലംബം

വർഗ്ഗം:ഇന്ത്യൻ കരസേന
വർഗ്ഗം:1941
ജാട്ട് റെജിമെന്റ്

ഭാരതീയ കരസേനയിലെ ഏറ്റവും പരിചയസമ്പന്നമായതും ദീർഘകാലത്തെ സേവനപാരമ്പര്യവുമുള്ള ഒരു  സൈനിക റജിമെന്റാണ് **ജാട്ട് റെജിമെന്റ്** 1839 മുതൽ സൈനികരംഗത്ത് സാന്നിദ്ധ്യമുള്ള ഈ റജിമെന്റ്  രണ്ടു ലോകമഹായുദ്ധങ്ങൾ ഉൾപ്പെടെ നിരവധി സൈനിക മുന്നേറ്റങ്ങളിൽ പങ്കെടുക്കുകയുണ്ടായി.
39  വീരചക്രപതക്കങ്ങളും 170 സേനാമെഡലുകളും ജാട്ട് റജിമെന്റിനു സമർപ്പിയ്ക്കുകയുണ്ടായി.
## പുറംകണ്ണികൾ
## External links
*6th Jat Light Infantry 
*Stamp on Jat Regiment
*The Jat Regiment
*Jat Regiment on Bharat-Rakshak 
## അവലംബം

വർഗ്ഗം:ഇന്ത്യൻ കരസേന
ഗഢ്‌വാൾ റൈഫിൾസ്

ബ്രിട്ടീഷ് സൈന്യത്തിന്റെ ഭാഗമായിരുന്ന **ഗഢ്‌വാൾ റൈഫിൾസ്**സ്വാതന്ത്ര്യാനന്തരം ഭാരതീയ കരസേനയുടെ ഭാഗമായി മാറുകയാണുണ്ടായത്. 1887 ലാണ് ബംഗാൾ പട്ടാളത്തിന്റെ 39 അം വിഭാഗമായി ഈ സേന സേവനം തുടങ്ങിയത്.
## യുദ്ധരംഗത്ത്
രണ്ടു ലോകമഹായുദ്ധങ്ങളിലും പങ്കെടുത്ത ഈ സായുധവിഭാഗം കാർഗിലിലെ പോരാട്ടത്തിലും പങ്കെടുക്കുകയുണ്ടായി.
## പുറംകണ്ണികൾ
*The Garhwal Rifles - Website Defence India
*The Garhwal Rifles - Globalsecurity.org

വർഗ്ഗം:ഉത്തരാഖണ്ഡ്
വർഗ്ഗം:ഇന്ത്യൻ കരസേനയിലെ റെജിമെൻറുകൾ
പ്രസിഡന്റ്‌സ് ബോഡിഗാർഡ്

ഇന്ത്യൻ കരസേനയിൽ നിലവിലുള്ള എലൈറ്റ് റെജിമെന്റുകളിൽ ഒന്നാണ് പ്രസിഡന്റ്‌സ് ബോഡിഗാർഡ്. ഇവരുടെ പ്രധാന ധർമ്മം പ്രസിഡന്റനെ അനുഗമിക്കലും സംരക്ഷണവും ആണ് . അത് കൊണ്ട് തന്നെ ഇതിന്റെ ആസ്ഥാനം രാഷ്‌ട്രപതി ഭവൻ ആണ് . 

## അവലംബം

വർഗ്ഗം:ഇന്ത്യൻ കരസേന
വർഗ്ഗം:അപൂർണ്ണ ലേഖനങ്ങൾ
ചരിവുതലം

ഒരു പരന്ന പ്രതലത്തന്റെ ഒരഗ്രം മറ്റേ അഗ്രത്തിൽനിന്ന് പ്രത്യേക കോണിൽ ഉയർത്തിവച്ചിരിക്കുന്ന സംവിധാനമാണ് **ചരിവുതലം.**. ഇത് ഭാരം ഉയർത്തുന്നതിനും ഇറക്കുന്നതിനുമുള്ള ഒരു ഉപാധിയായി ഉപയോഗിക്കുന്നു. നവോത്ഥാനകാല ശാസ്ത്രജ്ഞന്മാർ നിർവ്വചിച്ച ആറ് ലഘുയന്ത്രങ്ങളിൽ ഒന്നാണിത്. കുത്തനെയുള്ള തടസ്സങ്ങൾക്ക് മുകളിലൂടെ ഭാരം കൊണ്ടുപോകാനായി വ്യാപകമായി ഉപയോഗിച്ചുവരുന്ന ഒരു ലഘുയന്ത്രമാണിത്. വിവിധതരത്തിലുള്ള റാമ്പുകൾ എല്ലാം ചരിവുതലത്തിനുദാഹരണമാണ്. ആളുകൾക്ക് നടക്കാനുള്ള തലം, ട്രക്കുകളിൽനിന്ന ഭാരം ഇറക്കാനും കയറ്റാനും ഉപയോഗിക്കുന്ന തലം, വാഹനങ്ങൾ ഉയർത്താനുപയോഗിക്കുന്ന തലം എന്നിങ്ങനെ ചരിവുതലം നിത്യജീവിതത്തിൽ എവിടെയും എളുപ്പം കണ്ടെത്താവുന്നതാണ്.

ചരിവുതലം ഉപയോഗിക്കുന്നതിലൂടെ ഒരു വസ്തു ഉയർത്താനായി നേരേ ഉയർത്തുന്നതിലും വളരെ കുറച്ച് ബലം മാത്രമാണ് ഉപയോഗിക്കുന്നത്. വസ്തു ചരിവുതലത്തിലൂടെ കൂടുതൽ ദൂരം സഞ്ചരിക്കേണ്ടിവരുമെങ്കിലും ബലത്തിന്റെ ലാഭം വളരെ വലുതാണ്.

വർഗ്ഗം:ലഘുയന്ത്രങ്ങൾ
രാഷ്ട്രീയ റൈഫിൾസ്

ഇന്ത്യൻ കരസേനയിലെ ഒരു വിഭാഗം ആണ് രാഷ്ട്രീയ റൈഫിൾസ് . ഇന്ത്യൻ പ്രതിരോധ മന്ത്രാലയത്തിൻ്റെ അധീനയിൽ വരുന്ന ശാഘ ആണ് ഇത്. ആർ.ആർ എന്ന ചുരുക്ക പേരിലും അറിയപെടുന്നു . സായുധകലാപം, ഭീകര വാദത്തിനെതിരെ പോരാട്ടം ആണ് ഇവയുടെ പ്രധാന ധർമം. ഇപ്പോൾ ആർ.ആർ ജമ്മു കാശ്മീരിൽ ആണ് വിന്യസിച്ചിടുള്ളത്. ജമ്മു കശ്മീരിലെ ഭീകരവിരുദ്ധ പോരാട്ടങ്ങൾക്ക് നേതൃത്വം നൽകുന്നത് കരസേനയുടെ രാഷ്ട്രീയ  റൈഫിൾസ് ആണ്.  

## ഘടന
65 സേനാ വിഭാഗങ്ങൾ ഉൾപ്പെടുന്നതാണ് ആർ ആർ. മേജർ ജനറൽ റാങ്കിലുള്ള ഒരു സൈനികനാണ് രാഷ്ട്രീയ റൈഫിൾസിന് നേതൃതം നൽകുന്നത്. 

## പ്രധാന സെക്ടർ സ്ഥലങ്ങൾ
രാഷ്ട്രീയ റൈഫിൾസ് വിന്യാസം ഉള്ള പ്രധാന സ്ഥലങ്ങൾ ചുവടെ. (ജമ്മു കാശ്മീരിൽ) 

* Sector 1 – Anantnag
* Sector 2 – Kulgam
* Sector 3 – Kangan
* Sector 4 – Doda
* Sector 5 – Baramulla
* Sector 6 – Poonch
* Sector 7 – Kupwara
* Sector 8 – Kupwara
* Sector 9 – Kistwar
* Sector 10 – Baramulla
* Sector 11 – Banihal
* Sector 12 – Badgam

## അവലംബം

## പുറത്തേക്കുള്ള കണ്ണികൾ
* Rashtriya Rifles on globalsecurity.org
* Bharat-Rakshak article 

വർഗ്ഗം:ഇന്ത്യൻ കരസേന
നെറ്റാ ബകാൾ

പ്രിസ്റ്റൺ യൂണിവേഴ്സിറ്റിയിലെ ജ്യോതിശാസ്ത്ര പ്രൊഫസറാണ് **നെറ്റാ ബകാൾ**(ജ.1942). തമോദ്രവ്യം, പ്രപഞ്ചത്തിന്റെ ഘടന, ക്വാസാറുകൾ, ഗാലക്സികളുടെ രൂപീകരണം എന്നീ മേഖലകളിലാണ് നെറ്റാ പഠനം നടത്തുന്നത്.

## വിദ്യാഭ്യാസം
1963ൽ ഹീബ്രു സർവ്വകലാശാലയിൽ നിന്ന് ഭൗതിശാസ്ത്രത്തിലും ഗണിതത്തിലും ബിരുദം നേടി. 1965ൽ ഇസ്രായേലിലെ വൈസ്മാൻ ഇൻസ്റ്റിട്യൂട്ട് ഓഫ് സയൻസിൻ നിന്ന് ബിരുദാനന്തരബിരുദവും 1970 യൂണിവേഴ്സിറ്റി ഓഫ് ടെൽ അവീവിൽ നിന്ന് PhDയും എടുത്തു.

## ഔദ്യോഗിക ജീവിതം
1970, 1971 വർഷങ്ങളിൽ ബക്കാൾ കാലിഫോർണിയ ഇൻസ്റ്റിട്യൂട്ട് ഓഫ് ടെക്നോളജിയിൽ റിസർച്ച് ഫെല്ലോ ആയിരുന്നു. 1971ൽ PhD ലഭിച്ചു. തുടർന്ന് 1989 വരെ പ്രിൻസ്റ്റൺ യൂണിവേഴ്സിറ്റിയിൽ ആസ്ട്രോഫിസിക്സ് പ്രൊഫസറായി ജോലി ചെയ്തു. 2000 മുതൽ 2008 വരെ കൗൺസിൽ ഓൺ സയൻസ് ആന്റ് ടെക്നോളജിയുടെ ഡയരക്റ്ററായി സേവനമനുഷ്ടിച്ചു.

ഹബ്ബിൾ ബഹിരാകാശ ദൂരദർശിനി ഉപയോഗിച്ച് ബക്കാൾ വിവിധങ്ങളായ ഗാലക്സികളുടെ സ്ഥാനവും ഘടനയും നിർണ്ണയിച്ചു. പ്രപഞ്ചത്തിന്റെ പിണ്ഡം കണക്കാക്കുന്നതിൽ ഇവർ നിർണ്ണായക സംഭാവന നൽകിയിട്ടുണ്ട്.

1997ൽ നാഷണൽ സയൻസസ് അക്കാദമിയിൽ അംഗമായി തെരഞ്ഞെടുക്കപ്പെട്ടു. സ്പെയ്സ് ടെലസ്കോപ് ഇൻസ്റ്റിട്യൂട്ട് കൗൺസിൽ(1993-1997), യു.എസ്.നാഷണൽ കമ്മിറ്റി ഫോർ ഐ.എ.യു.(1998-2004), സ്ലോൺ ഡിജിറ്റൽ സ്കൈ സർവ്വെയുടെ സയന്റിഫിക് അഡ്വൈസറി കമ്മിറ്റി(1990-1995) തുടങ്ങിയവയിൽ അംഗമായിരുന്നു. നാഷണൽ അസ്ട്രോണമി ആന്റ് ആസ്ട്രോഫിസിക്സ് അഡ്വൈസറി കമ്മിറ്റിയിൽ 2003 മുതൽ അംഗമാണ്. 2006ൽ ഓഹിയോ സ്റ്റേറ്റ് യൂണിവേഴ്സിറ്റിയിൽ നിന്ന് ഓണററി ഡോക്റ്ററേറ്റ് ലഭിച്ചു.

## അവലംബം

വർഗ്ഗം:ജ്യോതിശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:1942-ൽ ജനിച്ചവർ
ദ സ്റ്റീംറോളർ ആൻഡ് ദ വയലിൻ (ചലച്ചിത്രം)

ആന്ദ്രേ തർകോവ്സ്കിയുടെ ഡിപ്ലോമ ചിത്രമായിരുന്നു 1961-ൽ സംവിധാനം ചെയ്ത **ആവിയന്ത്രവും വയലിനും** (Каток и скрипка). വയലിൻ പഠിക്കുന്ന സാഷ (ഇഗോർ ഫോംചെങ്കോ) എന്ന കുട്ടിയും ആവിയന്ത്രം ഘടിപ്പിച്ച റോഡ് റോളർ പ്രവർത്തിപ്പിക്കുന്ന സെർഗിയും തമ്മിലുള്ള സൗഹൃദമാണ് പ്രമേയം. തർകോവ്സ്കിയും VGIK ചലചിത്ര ഇൻസ്റ്റിറ്റ്യൂട്ടിലെ സഹപാഠി അന്ദ്രേ കൊൺചലോവ്സ്കിയും ചേർന്നെഴുതിയ ഈ ചലചിത്രം മോസ്ഫിലിം സ്റ്റുടിയോയിലാണ് നിർമ്മിക്കപ്പെട്ടത്. ഈ ചിത്രത്തിന് ഏറ്റവും ഉയർന്ന ഗ്രേഡായ 'എക്സലന്റ്' ലഭിച്ചു.  

## അവലംബം


## പുറം കണ്ണികൾ
*
*

വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:ആന്ദ്രേ തർകോവ്സ്കി സംവിധാനം ചെയ്ത സിനിമകൾ
മെക്കാനൈസ്ഡ് ഇൻഫൻട്രി റെജിമെന്റ്

ഇന്ത്യൻ കരസേനയുടെ കാലാൾപട റെജിമെന്റ് ആണ് മെക്കാനൈസ്ഡ് ഇൻഫൻട്രി റെജിമെന്റ് . കരസേനയുടെ ഏറ്റവും പുതിയ റെജിമെന്റ്കളിൽ ഒന്നാണ് ഇത്. ഇത് നിലവിൽ വന്നത് 1979 -ലാണ്.

## മെക്കാനൈസ്ഡ് ഇൻഫൻട്രി റെജിമെന്റ് ആയി മാറിയിട്ടുള്ള പ്രധാന സേന വിഭാഗങ്ങൾ
*1st Battalion (former 1st Bn, The Madras Regiment)
*2nd Battalion (former 1st Bn, Jat Light Infantry)
*3rd Battalion (former 1st Bn, 8 Gorkha Rifles)
*4th Battalion (former 1st Bn, Sikh Regiment)
*5th Battalion (former 14th Bn, Kumaon Regiment)
*6th Battalion (former 1st Bn, Garhwal Rifles)
*7th Battalion (former 1st Bn, Dogra Regiment
*8th Battalion (former 7th Bn, Punjab Regiment)
*9th Battalion (former 7th Bn, The Grenadiers)
*10th Battalion (former 20th Bn, Maratha Light Infantry)
*11th Battalion (former 18th Bn, Rajputana Rifles)
*12th Battalion (former 8th Battalion, Parachute Regiment, previously 16th Bn, Mahar Regiment)
*13th Battalion (former 18th Bn, Rajput Regiment)
*14th Battalion (former 16th Bn, Jammu & Kashmir Rifles)
*15th Battalion
*16th Battalion
*17th Battalion
*18th Battalion
*19th Battalion
*20th Battalion
*21st Battalion
*22nd Battalion
*23rd Battalion
*24th Battalion (former 20th Bn, Rajput Regiment)
*25th Battalion

## അവലംബം

വർഗ്ഗം:ഇന്ത്യൻ കരസേന
നോളി മെ താങ്കറെ (നോവൽ)

thumb|175px|right|'നോളി'-യുടെ ആദ്യപതിപ്പിന്റെ പുറംചട്ട
thumb|175px|left|ദീർഘകാലം റിസാലിന്റെ കാമുകിയായിരുന്ന ലിയോനോർ റിവേരയുടെ, റിസാൽ വരച്ച ചിത്രം.  'നോളി'-യിലെ നായിക മരിയ ക്ലാരയുടെ മാതൃക ഇവർ ആണെന്നു കരുതപ്പെടുന്നു

പത്തൊൻപതാം നൂറ്റാണ്ടിലെ ഫിലിപ്പീൻ ദേശീയവാദിയും എഴുത്തുകാരനുമായ ഹോസെ റിസാലിന്റെ(Jose Rizal/1861-96) മുഖ്യരചനയാണ് **നോളി മേ താങ്കറെ** (Noli me Tangare) എന്ന നോവൽ. സ്പാനിഷ് കോളനിയുഗത്തിൽ ഫിലിപ്പീൻസിലെ ഭരണഭാഷയും ബൗദ്ധികമാദ്ധ്യമവും ആയിരുന്ന സ്പാനിഷിലാണ് മൂലരചന എങ്കിലും ഇക്കാലത്ത് ഈ കൃതി ഫിലിപ്പീൻസിൽ വായിക്കപ്പെടുന്നത് ഇംഗ്ലീഷിലോ ടാഗലോഗിലോ ഇതര ദേശീയഭാഷകളിലോ ഉള്ള പരിഭാഷകളിലാണ്.  'നോളി'-യും അതിനെ പിന്തുടർന്നെഴുതിയ രണ്ടാമത്തെ നോവലായ "എൽ ഫിലിബസ്റ്റെറിസ്മോ"-യും (El filibusterismo) ഫിലിപ്പീൻസ് ദ്വീപുകളിലാകെ ഹൈസ്കൂൾ വിദ്യാർത്ഥികളുടെ അവശ്യവായനയാണ്.

ഫിലിപ്പീൻസിൽ സ്പെയിനിന്റെ കോളനിഭരണത്തിന്റേയും അതിനു കീഴിലുള്ള വൈദേശികസന്യാസിവാഴ്ചയുടേയും തുറന്നുകാട്ടലായിരുന്നു ഈ കൃതി. 1887-ൽ ജർമ്മനിയിൽ ബെർലിൻ നഗരത്തിൽ വച്ച് അത് എഴുതിത്തീർക്കുമ്പോൾ റിസാലിന് 26 വയസ്സുണ്ടായിരുന്നു. അത് അദ്ദേഹത്തെ കോളണിഭരണകൂടത്തിന്റേയും കത്തോലിക്കാ സന്യാസ സമൂഹങ്ങളുടേയും ശത്രുവാക്കി. ഫിലിപ്പീൻസിൽ ലഗൂണയിലെ കളാംബയിൽ ഡോമിനിക്കൻ സന്യാസഭവനങ്ങൾ ഉടമസ്ഥത അവകാശപ്പെട്ട ഭൂമിയിൽ പാട്ടക്കൃഷിക്കാരായിരുന്നു റിസാലിന്റെ വീട്ടുകാർ. നോവലിൽ പ്രകടിപ്പിച്ച നിലപാടുകൾ മൂലമുണ്ടായ സന്യാസഭവനങ്ങളുടെ ശത്രുത അദ്ദേഹത്തിന്റെ കുടുംബത്തിനും പ്രശ്നങ്ങൾ സൃഷ്ടിച്ചു.  തെക്കൻ ഫിലിപ്പീൻസിൽ മിന്ദനാവോ ദ്വീപിന്റെ ഭാഗമായ ദാപ്പിത്താനിലേക്കുള്ള നാടുകടത്തലിലാണ് ഇതു കലാശിച്ചത്.  

പിന്നീട് ഫിലിപ്പീൻസിൽ കോളനിഭരണത്തിനെതിരായ കാത്തിപ്പൂനാൻ കലാപം പൊട്ടിപ്പുറപ്പെട്ടപ്പോൾ, കോളനിഭരണം നോളിയുടെ കർത്താവായ റിസാലിനെ അതിന്റെ പ്രേരകശക്തിയായി കരുതി. ഇത് റിസാലിന്റെ വിചാരണയിലേക്കും 1896-ൽ അദ്ദേഹത്തിന്റെ വധശിക്ഷയിലേക്കും നയിച്ചു. റിസാലിന്റെ വധത്തെ തുടർന്നുണ്ടായ ദേശീയബോധം ഫിലിപ്പീൻസിലെ സ്പാനിഷ് ഭരണത്തിന്റെ അന്ത്യത്തിനു വഴിയൊരുക്കുകയും ചെയ്തു.

നോളി മെ താങ്കറെ എന്ന ഗ്രന്ഥനാമത്തിന്, ലത്തീൻ ഭാഷയിൽ "എന്നെ സ്പർശിക്കരുത്" എന്നാണർത്ഥം. യോഹന്നാന്റെ സുവിശേഷം 20-ആമദ്ധ്യായം 17-ആം വാക്യത്തെ ആശ്രയിച്ചാണത്.  ഉയിർന്നേറ്റ യേശു മഗ്ദലനമറിയത്തിനു പ്രത്യക്ഷപ്പെടുന്ന സന്ദർഭത്തിലെ വാക്യമാണത്. "എന്നെ സ്പർശിക്കരുത്, ഞാൻ ഇനിയും പിതാവിന്റെ അടുത്തേക്ക് ഉയർന്നിട്ടില്ല" എന്നാണു സുവിശേഷവാക്യം.

കോളനിഭരണത്തിനു കീഴിൽ ഫിലിപ്പീൻസിന്റെ രോഗാവസ്ഥയെ എടുത്തുകാട്ടുകയായിരുന്നു ഗ്രന്ഥനാമം. ഇംഗ്ലീഷിൽ നോവലിന്റെ ആദ്യകാലപരിഭാഷകൾ മൂലശീർഷകത്തിന്റെ പ്രതീകപ്രാധാന്യം അവഗണിച്ച് An Eagle Flight, The Social Cancer തുടങ്ങിയ പേരുകളിലാണ് പുറത്തിറങ്ങിയത്. എന്നാൽ പിന്നീടുള്ള പരിഭാഷകൾ മൂലഗ്രന്ഥത്തിന്റെ പേരു തന്നെ സ്വീകരിച്ചു. "നോളി മെ താങ്കറെ" എന്ന പ്രയോഗം നേത്രവൈദ്യന്മാർ കൺപോളയെ ബാധിക്കുന്ന അർബുദത്തെ പരാമർശിക്കാൻ ഉപയോഗിച്ചിരുന്നെന്ന് ദീർഘകാലം റിസാലിന്റെ തൂലികാസുഹൃത്തായിരുന്ന ഓസ്ട്രിയൻ എഴുത്തുകാരൻ ഫെർഡിനാന്റ് ബ്ലൂമെൻട്രിറ്റ് ചൂണ്ടിക്കാണിച്ചിട്ടുണ്ട്. നേത്രവൈദ്യനായിരുന്ന റിസാലിനെ ഗ്രന്ഥത്തിനു പേരിടുന്നതിൽ ഈ വസ്തുത സ്വാധീനിച്ചിരിക്കാനുള്ള സാദ്ധ്യത നോവലിനു ഗ്രന്ഥകാരൻ എഴുതിയ സമർപ്പണത്തിൽ ചില വായനക്കാർ കണ്ടെത്തിയിട്ടുണ്ട്.

## അവലംബം


വർഗ്ഗം:നോവലുകൾ
വർഗ്ഗം:ഫിലിപ്പീൻസ്
മിതാലി രാജ്

ഇന്ത്യൻ ക്രിക്കറ്റ് കളിക്കാരിയും ടെസ്റ്റുകളിലും ഏകദിനങ്ങളിലും ഇന്ത്യൻ വനിതാ ദേശീയ ക്രിക്കറ്റ് ടീമിന്റെ ക്യാപ്റ്റനുമാണ് മിതാലി ഡോറായ് രാജ് (ജനനം: ഡിസംബർ 3, 1982).  ഗെയിം കളിച്ച ഏറ്റവും മികച്ച ബാറ്ററിൽ ഒരാളായി പലപ്പോഴും കണക്കാക്കപ്പെടുന്നു. വനിതാ അന്താരാഷ്ട്ര ക്രിക്കറ്റിലെ ഏറ്റവും കൂടുതൽ റൺസ് നേടിയ കളിക്കാരിയും WODI കളിൽ 6,000 റൺസ് മറികടന്ന ഏക വനിതാ ക്രിക്കറ്റ് കളിക്കാരിയുമാണ്. ഏകദിനത്തിൽ തുടർച്ചയായി ഏഴ് സെഞ്ച്വറികൾ നേടുന്ന ആദ്യ കളിക്കാരിയാണ്. WODI കളിൽ അർദ്ധസെഞ്ച്വറി നേടിയ റെക്കോർഡും രാജ് സ്വന്തമാക്കിയിട്ടുണ്ട്. 2018 ജൂണിൽ 2018 ലെ വനിതാ ട്വന്റി -20 ഏഷ്യാ കപ്പിൽ, ടി 20 യിൽ 2000 റൺസ് നേടിയ ഇന്ത്യയിൽ നിന്ന് (പുരുഷനോ സ്ത്രീയോ) ആദ്യത്തെ കളിക്കാരിയായി, കൂടാതെ 2000 സ്ത്രീ ടി20 റണ്ണുകളിൽ എത്തുന്ന ആദ്യ വനിതാ ക്രിക്കറ്റ് താരമായി. 

ഒന്നിൽ കൂടുതൽ ഐസിസി ഏകദിന ലോകകപ്പ് ഫൈനലിൽ ഇന്ത്യയെ നയിച്ച ഒരേയൊരു ക്രിക്കറ്റ് താരം (പുരുഷനോ സ്ത്രീയോ) രാജ് ആണ്. 2005 ലും 2017 ലും രണ്ടുതവണ ക്യാപ്റ്റന്റായിരുന്നു.  2019 ഫെബ്രുവരി 1 ന് ന്യൂസിലാന്റ് വനിതകൾക്കെതിരായ ഇന്ത്യ പരമ്പരയിൽ 200 ഏകദിന മത്സരങ്ങളിൽ കളിച്ച ആദ്യ വനിതയായി രാജ് മാറി. 

ഏകദിന ക്രിക്കറ്റിൽ ശ്രദ്ധ കേന്ദ്രീകരിക്കുന്നതിനായി 2019 സെപ്റ്റംബറിൽ അവർ ടി 20 യിൽ നിന്ന് വിരമിക്കൽ പ്രഖ്യാപിച്ചു.  അന്താരാഷ്ട്ര ക്രിക്കറ്റിൽ 20 വർഷം പൂർത്തിയാക്കിയ ആദ്യ വനിതയായി മുൻ ക്യാപ്റ്റൻ മിതാലി രാജ്. 

## ജീവിതരേഖ
1982 ഡിസംബർ 3ന് ജോധ്പൂരിൽ ജനിച്ചു. 1999-ൽ അയർലൻഡിനെതിരെയായിരുന്നു അരങ്ങേറ്റം ആ മത്സരത്തിൽ സെഞ്ച്വറി നേടിയിരുന്നു. തന്റെ മൂന്നാം ടെസ്റ്റ് മത്സരത്തിൽ 214 റൺസ് നേടി റെക്കോർഡ് സൃഷ്ടിച്ചു. പാർട്ട് - ടൈം ലെഗ് ബ്രേക്ക് ബൗളറാണ്. ടെസ്റ്റ് ക്രിക്കറ്റിൽ 1 സെഞ്ച്വറിയും 4 അർധസെഞ്ച്വറിയും ഏകദിനത്തിൽ 5 സെഞ്ച്വറിയും 36 അർധസെഞ്ച്വറിയും നേടിയിട്ടുണ്ട്. 2003ലെ അർജുന അവാർഡ് നേടിയിട്ടുണ്ട്. 
## പുരസ്കാരങ്ങൾ
*അർജുന അവാർഡ് (2003)
*പത്മശ്രീ
## അവലംബം

## പുറം കണ്ണികൾ

*
*Profile of Mithali Raj 
*Cricketarchive
വർഗ്ഗം:ഇന്ത്യൻ ക്രിക്കറ്റ് ടീം നായകന്മാർ
വർഗ്ഗം:ഇന്ത്യൻ വനിതാ ക്രിക്കറ്റ് കളിക്കാർ
വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഡിഫൻസ് സെക്യൂരിറ്റി കോർപ്സ്

ലഘുചിത്രം|ബാഡ്ജ്
ഭാരതത്തിൽ പ്രതിരോധവകുപ്പിന്ന് കീഴിലുള്ള സ്ഥാപനങ്ങൾക്ക് അട്ടിമറികളിൽനിന്നും  മോഷ്ടാക്കളിൽനിന്നും സംരക്ഷണം നൽകാനായി  പ്രത്യേകം രൂപീകരിച്ച അർദ്ധസൈനികവിഭാഗമാണ് **ഡിഫൻസ് സെക്യൂരിറ്റി കോർപ്സ്.**  1947 ഏപ്രിൽ 25 ന്ന് സ്ഥാപിതമാകുമ്പോൾ ഇതിന്റെ ആസ്ഥാനം  ഉത്തർ പ്രദേശിലെ മഥുര ആയിരുന്നു.  പിന്നീട് 1947 മെയ് മാസത്തിൽ അത് ദൽഹിയിലേക്ക് മാറ്റി.   തുടക്കത്തിൽ ഇതിന്റെ പേർ ഡിഫൻസ് ഡിപ്പാർറ്റ്മെന്റ് കോൺസ്റ്റാബുലറി  സെന്റർ എന്നായിരുന്നു.  പട്ടാളത്തിന് കീഴിലുള്ള ആണവസ്ഥാപനങ്ങൾ, ഡിഫൻസ് റിസർച് ആൻഡ് ഡെവെലെപ്മെന്റ് കേന്ദ്രങ്ങൾ, ഓർഡിനൻസ് ഫാക്ടറികൾ തുടങ്ങിയവയാണ് ഇതിന്റെ സംരക്ഷണത്തിലുള്ളത്.  ഇതിലെ ഭൂരിഭാഗം ജീവനക്കരും പട്ടളവിഭാഗങ്ങളിൽ നിന്ന് പിരിഞ്ഞുപോന്നശേഷം പുനർനിയമനം കിട്ടുന്നവരാണ്.

വർഗ്ഗം:ഇന്ത്യയിലെ അർദ്ധ സൈനികവിഭാഗങ്ങൾ
വർഗ്ഗം:1947
വർഗ്ഗം:ഏപ്രിൽ 25
മഹർ റെജിമെന്റ്

ഇന്ത്യൻ കരസേനയിൽ നിലവിലുള്ള റെജിമെന്റുകളിൽ ഒന്നാണ് മഹർ റെജിമെന്റ് . ഇത് നിലവിൽ വന്നത് 1941 -ലാണ്. കാലാൾ പടയാണ് ഈ റെജിമെന്റ്.

## ഘടന
നിലവിൽ 21 സേനാ വിഭാഗങ്ങൾ ഉൾപ്പെടുന്നതാണ് മഹർ റെജിമെന്റ്.

*1st Battalion
*2nd Battalion
*3rd Battalion
*4th Battalion (Borders)
*5th Battalion (Borders)
*6th Battalion (Borders)
*7th Battalion
*8th Battalion
*9th Battalion
*10th Battalion
*11th Battalion
*12th Battalion
*13th Battalion
*14th Battalion (formerly 31st Mahar)
*15th Battalion (formerly 32nd Mahar)
*17th Battalion
*18th Battalion
*19th Battalion
*20th Battalion  
*21st Battalion

## അവലംബം

വർഗ്ഗം:ഇന്ത്യൻ കരസേന
വർഗ്ഗം:1941
അരുണാചൽ സ്കൗട്സ്

ഭാരതത്തിന്റെ ഉയർന്ന ഭൂഭാഗങ്ങളിൽ പ്രത്യേകിച്ചും പർവ്വതപ്രദേശങ്ങളിൽ സൈനികനീക്കങ്ങൾക്കു തയ്യാർ ചെയ്യപ്പെട്ട സായുധവിഭാഗമാണ് **അരുണാചൽ സ്കൗട്സ്** . ഭാരതത്തിന്റെ വടക്കു കിഴക്കൻ അതിർത്തിയ്ക്കടുത്ത് പ്രത്യേകിച്ചും ചീനാ-തിബത്ത് മേഖലകളിലെ സംരക്ഷനത്തിനായി ഇത് നിലകൊള്ളുന്നു.
2009 ലാണ് ഇത് പ്രത്യേകവിഭാഗമായി മാറിയത്. ആസ്സാം റെജിമെന്റിന്റെ ഒരു ഭാഗം ഇതിന്റെ ബറ്റാലിയനായി മാറുകയുണ്ടായി.

## ഇതും കാണുക
*List of regiments of the Indian Army
*Ladakh Scouts

*List of regiments of the Indian Army
*Ladakh Scouts

## അവലംബം

വർഗ്ഗം:ഇന്ത്യൻ കരസേന
അമ്പിളി വളയം

ഒരു ചർമ്മ വാദ്യമാണ് **അമ്പിളി വളയം** . ചന്ദ്രവളയം എന്നുമിതിനു പേരുണ്ട്. ഓടു കൊണ്ടു നിർമ്മിച്ച വളയത്തിന് മുകളിൽ ഉടുമ്പിന്റെ തോലു പൊതിഞ്ഞാണ് ഇതുണ്ടാക്കുന്നത്. വളയത്തിന് ആറ് ഇഞ്ച് വ്യാസമുണ്ടാകും. ശ്രീപത്മനാഭസ്വാമി ക്ഷേത്രത്തിൽ അമ്പിളി വളയം കൊട്ടി രാമകഥാപാട്ട് അവതരിപ്പിക്കാറുണ്ടായിരുന്നു. 
## പ്രയോഗം
ഇടതു കൈയിൽ പിടിച്ച് വലതു കൈകൊണ്ടാണ് കൊട്ടേണ്ടത്. പിടിക്കേണ്ട സ്ഥാനത്ത് ഒരു മൊട്ടുണ്ടായിരിക്കും.
## അവലംബം


വർഗ്ഗം:തുകൽ‌വാദ്യങ്ങൾ
മഷിക്കുടുക്ക

കൺമഷി ഉണ്ടാക്കാൻ ഉപയോഗിക്കുന്ന ചാണകം മെഴുകിയ മൺപാത്രമാണ് **മഷിക്കുടുക്ക**. മഷിയോട് എന്നും പറയാറുണ്ട്. നാട്ടിൻപുറങ്ങളിൽ  വീടുകളിൽ വച്ചായിരുന്നു കൺമഷി നിർമിച്ചിരുന്നത്. ആദ്യം വിളക്കിൽ നല്ലെണ്ണ ഒഴിച്ച് തിരിതെളിയിക്കും. തുളസി നീരിലിട്ട് കാറ്റിൽ ഉണക്കിയെടുക്കുന്ന തിരശ്ശീലയാണ് തിരിയായി ഉപയോഗിക്കുന്നത്. തിരി തെളിയിച്ച ശേഷം പുറം ഭാഗത്ത് മഷിക്കുടുക്ക കമിഴ്ത്തി വയ്ക്കുന്നു.  തിരിയിൽ നിന്നും ഉയരുന്ന പുക മഷിക്കുടുക്കയുടെ ഉൾഭാഗത്ത് നിറയുന്നു. ഈ മഷി നവജാതശിശുക്കൾക്കും ഗർഭിണികൾക്കും നയനാരോഗ്യത്തിന് നല്ലതാണെന്നു കരുതി പോതുന്നു. 
## ആചാരങ്ങൾ
ഗർഭിണികളെ ഉദ്ദേശിച്ച് ഏഴാം മാസത്തിലോ ഒൻപതാം മാസത്തിലോ മഷിയുണ്ടക്കുന്ന പതിവുണ്ട്. മഷിയോട്ടിൽ കരി പിടിച്ചതിന്റെ സ്വഭാവം നോക്കി അവൾ പ്രസവിക്കുന്ന കുഞ്ഞ് ആണോ പെണ്ണോ എന്നു ലക്ഷണം പറയുന്ന പതിവും ചിലിയിടങ്ങളിലുണ്ടായിരുന്നു.
## അവലംബം


വർഗ്ഗം:പാത്രങ്ങൾ